open-index/open-wikipedia-markdown huggingface dataset:
പ്രാക്കുളം

കേരളത്തിൽ, കൊല്ലം ജില്ലയിലെ കൊല്ലം താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് **പ്രാക്കുളം**. കൊല്ലം നഗരത്തിനു സമീപത്തായി സ്ഥിതി ചെയ്യുന്ന ഈ ഗ്രാമം നിലവിൽ തൃക്കരുവ ഗ്രാമപഞ്ചായത്തിന്റെ ഭാഗമാണ്. കൊല്ലം ജംഗ്ഷൻ തീവണ്ടി നിലയത്തിൽനിന്നും 12 കിലോമീറ്റർ അകലെയും കൊല്ലം ബസ് സ്റ്റാൻഡിൽ നിന്നും 11 കിലോമീറ്റർ അകലെയുമായിട്ടാണ് ഈ ഗ്രാമം സ്ഥിതി ചെയ്യുന്നത്. 19 - ാം നൂറ്റാണ്ടിൽ ചരക്കുനീക്കത്തിനും ഇറക്കുമതി ചെയ്യുന്നതിനുമായി പ്രാക്കുളം കേന്ദ്രീകരിച്ച് കടവുകൾ ഉണ്ടായിരുന്നു. ദേശീയപാത 47 - നെ കാവനാട് ആൽത്തറമൂട് മുതൽ മേവറം വരെ ബന്ധിപ്പിക്കുന്ന പാതയായ കൊല്ലം ബൈപാസ്, പ്രാക്കുളത്തിലൂടെ കടന്നു പോകുന്നുണ്ട്. 
## സാമ്പ്രാണിക്കോടി

പ്രാക്കുളത്തിന്റെ ഏറ്റവും തെക്കേയറ്റത്തുള്ള മുനമ്പാണ് സാമ്പ്രാണിക്കോടി. അഷ്ടമുടിക്കായലിലാണ് ഈ മുനമ്പ് സ്ഥിതി ചെയ്യുന്നത്.  സാമ്പ്രാണിക്കോടി കേന്ദ്രീകരിച്ച് കേന്ദ്ര-സംസ്ഥാന സർക്കാറുകളുടെ സഹായത്തോടെ വിനോദ സഞ്ചാര സർക്യൂട്ട് പദ്ധതി ആരംഭിച്ചിട്ടുണ്ട്.  പതിനാലാം നൂറ്റാണ്ടിലെ ചൈനീസ് ചെറുകപ്പലായ 'ചമ്പ്രാണി' അടുത്തു കിടന്ന കായൽക്കരയായിരുന്നതിനാലാണ് ഈ പേരു കിട്ടിയതെന്നു കരുതുന്നു. 
## പ്രശസ്തരായ വ്യക്തികൾ
*പ്രാക്കുളം ഭാസി
*എം.എ. ബേബി
*പൽപ്പു പുഷ്പാംഗദൻ
*കരുവ കൃഷ്ണനാശാൻ
* വിളയത്ത് കൃഷ്ണനാശാൻ

## വിദ്യാഭ്യാസ സ്ഥാപനങ്ങൾ

* എൻ.എസ്.എസ്. ഹയർസെക്കണ്ടറി സ്കൂൾ, പ്രാക്കുളം
* ഗവ എൽ.പി.എസ്. പ്രാക്കുളം
* പഞ്ചായത്ത് എൽ.പി.എസ്. പ്രാക്കുളം

## അവലംബങ്ങൾ


വർഗ്ഗം:കൊല്ലം ജില്ലയിലെ ഗ്രാമങ്ങൾ
കോതകുളങ്ങര

**കോതകുളങ്ങര**, എറണാകുളം ജില്ലയിൽ അങ്കമാലി പട്ടണത്തിന് ഏകദേശം 400 മീറ്റർ വടക്കൻ ദിശയിലായി ദേശീയപാത 47 ൽ സ്ഥിതി ചെയ്യുന്ന ഒരു ഗ്രാമമാണ്. അങ്കമാലി മുനിസിപ്പാലിറ്റിയിലെ 2, 3, 4 വാർഡുകൾ കോതകുളങ്ങരയിൽ ഉൾപ്പെട്ടിരിക്കുന്നു. 1960 കാലത്ത് ഈ പേരിൽ ഒരു നിയമസഭാ മണ്ഡലം ഉണ്ടായിരുന്നു. ഇന്ത്യൻ നാഷണൽ കോൺഗ്രസ്സിലെ എം.എ. ആന്റണി ആയിരുന്നു 1960ലെ പ്രതിനിഥി

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
പെരുമൺ

കേരളത്തിൽ, കൊല്ലം ജില്ലയിലെ കൊല്ലം താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് **പെരുമൺ**. കൊല്ലം നഗരത്തിനു സമീപത്തായി സ്ഥിതി ചെയ്യുന്ന ഈ ഗ്രാമം പനയം ഗ്രാമപഞ്ചായത്തിന്റെ ഭാഗമാണ്. കൊല്ലം ജംഗ്ഷൻ തീവണ്ടി നിലയത്തിൽ നിന്നും 11 കിലോമീറ്റർ അകലെയും കൊല്ലം കെ.എസ്.ആർ.ടി.സി. ബസ് സ്റ്റേഷനിൽ നിന്നും 10 കിലോമീറ്റർ അകലെയുമായിട്ടാണ് ഈ ഗ്രാമം സ്ഥിതി ചെയ്യുന്നത്. 1988 - ൽ പെരുമൺ അപകടം നടന്ന പെരുമൺ പാലം സ്ഥിതി ചെയ്യുന്നത് ഈ ഗ്രാമത്തിലായിട്ടാണ്. 
## പെരുമൺ ദുരന്തം

1988 ജൂലൈ 8-ന് പെരുമണിൽ സ്ഥിതി ചെയ്യുന്ന പെരുമൺ പാലത്തിൽ നിന്ന് ബാംഗ്ലൂർ-കന്യാകുമാരി ഐലന്റ് എക്സ്പ്രസ് പാളംതെറ്റി അഷ്ടമുടിക്കായലിലേയ്ക്ക് മറിഞ്ഞുണ്ടായ വൻ അപകടമാണ് പെരുമൺ ദുരന്തം എന്നു വിളിക്കുന്നത്.  കേരളത്തിൽ നടന്ന വലിയ ട്രെയിനപകടങ്ങളിലൊന്നായ പെരുമൺ ദുരന്തത്തിൽ 105 പേർ മരണപ്പെടുകയും ഇരുന്നൂറിലധികം പേർക്ക് പരിക്കേൽക്കുകയും ചെയ്തു. പെരുമൺ ദുരന്തവുമായി ബന്ധപ്പെട്ട് ഈ ഗ്രാമത്തിൽ സ്മാരകങ്ങൾ സ്ഥിതി ചെയ്യുന്നുണ്ട്. 
## വിദ്യാഭ്യാസ സ്ഥാപനങ്ങൾ
*കോളേജ് ഓഫ് എഞ്ചിനീയറിംഗ്,പെരുമൺ
## അവലംബം


വർഗ്ഗം:കൊല്ലം ജില്ലയിലെ ഗ്രാമങ്ങൾ
വെളിയനാട് (എറണാകുളം)

എറണാകുളം ജില്ലയിലെ ഒരു ചെറിയ ഗ്രാമമാണ് **വെളിയനാട്**. കണയന്നൂർ താലൂക്കിലെ എടക്കാട്ടുവയൽ പഞ്ചായത്തിലും കണയന്നൂർ താലൂക്കിലും ഉൾപ്പെട്ടതാണ് ഈ ഗ്രാമം. കൊച്ചി നഗരത്തിൽ നിന്ന് ഏകദേശം 30 കിലോമീറ്റർ അകലെയായിട്ടാണ് ഈ ഗ്രാമം സ്ഥിതിചെയ്യുന്നത്. ഈ ഗ്രാമത്തിന് ഏറ്റവുമടുത്തുള്ള പട്ടണം പറവവും വിമാനത്താവളം കൊച്ചി അന്താരാഷ്ട്ര വിമാനത്താവളവുമാണ്. പിറവം റോഡ്, എറണാകുളം ടൗൺ, എറണാകുളം ജങ്ഷൻ റെയിൽവേ സ്റ്റേഷൻ എന്നിവയാണ് ഈ ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷനുകൾ. ആദി ശങ്കരാചാര്യരുടെ മാതൃഭവനവും ജന്മസ്ഥലവുമാണ് പിറവത്തിനു സമീപമുള്ള വെളിയനാട് ഗ്രാമം.

## ആദിശങ്കര നിലയം
വെളിയനാട് ഗ്രാമത്തിൽ സ്ഥിതി ചെയ്യുന്ന ആദിശങ്കര നിലയം ശ്രീ ശങ്കരൻ്റെ പൂർവ്വിക മാതൃഭവനമാണ്. എറണാകുളത്തെ എടക്കാട്ടുവയൽ വില്ലേജിൽ, വെളിയനാട് സ്ഥിതി ചെയ്യുന്ന ഒരു വിശാലമായ നാലുകെട്ടാണിത്. പരമ്പരാഗതമായി 'മേൽപ്പാഴൂർ മന' എന്നറിയപ്പെട്ടിരുന്ന ഈ സ്ഥലം സ്വാമി ചിന്മയാനന്ദ സരസ്വതി ആദിശങ്കര നിലയം എന്ന് പുനർനാമകരണം ചെയ്തു. ഇപ്പോൾ ഈ വസ്തു ചിന്മയ ഇൻ്റർനാഷണൽ ഫൗണ്ടേഷനാണ് ഏറ്റെടുത്തിരിക്കുന്നത്. നാലുകെട്ട് അതിമനോഹരമായ തടി പാനലിംഗും കൊത്തുപണികളും കൊണ്ട് അലങ്കരിച്ചിരിക്കുന്നു. സ്വാമി ചിന്മയാനന്ദ സരസ്വതിയുടെ സ്മരണയ്ക്കായി ഇവിടെ ഒരു ധ്യാനശാലയുണ്ട്. 8.3 ഏക്കർ (34,000 മീ 2) സ്ഥലത്ത് സ്ഥിതി ചെയ്യുന്ന ഈ വസ്തുവിൽ ഒരു കുളം, ഒരു ക്ഷേത്ര സമുച്ചയം, ഒരു മികച്ച ലൈബ്രറി, ഒരു കമ്പ്യൂട്ടർ യൂണിറ്റ്, സന്ദർശകരായ പണ്ഡിതന്മാർക്കുള്ള താമസ സൗകര്യം എന്നിവയുണ്ട്. കുടുംബ ദേവതയായ സ്വയംഭൂ ശാസ്താവിന് (അയ്യപ്പൻ) സമർപ്പിച്ചിരിക്കുന്ന ഒരു വലിയ ക്ഷേത്രവും ഇവിടെയുണ്ട്. കൂടാതെ ഒരു നാഗയക്ഷി ക്ഷേത്രവും വേട്ടക്കൊരുമകൻ്റെ ക്ഷേത്രവും ഈ സമുച്ചയത്തിൽ കാണാം.

## അവലംബം
കെ.എൽ. ആൻറണി

മലയാളത്തിലെ ആദ്യകാലനാടകകൃത്തും നടനുമായിരുന്നു **കെ.എൽ. ആൻറണി**. എഴുപതുകളിൽ അദ്ദേഹം ആരംഭിച്ചതാണ് കൊച്ചിൻ കലാകേന്ദ്രം എന്ന നാടക സമിതി. അടിയന്തരാവസ്‌ഥക്കാലത്ത് രാജൻ സംഭവത്തിന്റെ പശ്ചാത്തലത്തിൽ ആൻറണി രചിച്ച ഇരുട്ടറ എന്ന നാടകം അക്കാലത്ത് ഏറെ വിവാദമായിരുന്നു.

## ജീവിതരേഖ
കേരളത്തിലെ ആലപ്പുഴ ജില്ലയിലെ വടക്കേ അറ്റത്തുള്ള പട്ടണമായ ചേർത്തല താലൂക്കിൽ ഉൾപ്പെട്ട തൈക്കാട്ടുശ്ശേരിയിലെ ഉളവെയ്പ് ദേശത്ത് കോയിപ്പറമ്പിൽ വീട്ടിൽ ജനനം. കലാപം, കുരുതി, ഇരുട്ടറ, മനുഷ്യപുത്രൻ, തെരുവുഗീതം, അമ്മയും തൊമ്മനും തുടങ്ങിയ നാടകങ്ങൾ രചിച്ചിട്ടുണ്ട്. നാടക, ചലച്ചിത്ര നടിയായ ലീനയാണ് ഭാര്യ. നാരദ ന്യൂസ് റസിഡന്റ് എഡിറ്ററും കഥാകൃത്തുമായ ലാസർ ഷൈൻ, അമ്പിളി, നാൻസി എന്നിവർ മക്കളാണ്.   

## നാടകരംഗത്ത്
ചവിട്ടുനാടങ്ങളിലൂടെയാണ് ആന്റണി നാടക രംഗത്തേക്ക് എത്തിയത്. അക്കാലത്ത്, പി.ജെ. ആന്റണിയുടെ നേതൃത്വത്തിൽ കൊച്ചി കേന്ദ്രമായി അമച്വർ നാടകവേദി തഴച്ചുവളരുന്ന ഘട്ടത്തിലായിരുന്നു പി.ജെ. ആന്റണിയുടെ സംഘത്തിലേക്ക് കെ.എൽ. ആൻറണിയുടെ കടന്ന് വരവ്. കമ്യൂണിസ്‌റ്റ് നാടകങ്ങളുടെ പ്രചാരണത്തിനും ഒപ്പം, സ്വന്തം ആശയങ്ങൾ ആവിഷ്‌കരിക്കാനും വേണ്ടി കൊച്ചിൻ കലാകേന്ദ്രം എന്ന നാടക സമിതിയും രൂപീകരിച്ചു. സ്വന്തം നാടകങ്ങൾ പുസ്‌തകരൂപത്തിലാക്കി സ്വയം പ്രസാധനം നടത്തി അതിൽ നിന്നും കിട്ടുന്ന വരുമാനം കൊണ്ടാണ് നാടക സമിതി നടത്തികൊണ്ടുപോയത്. പ്രമുഖ പ്രസാധകരൊന്നും പുസ്‌തകങ്ങൾ പ്രസിദ്ധീകരിക്കാനും വിൽക്കാനും തയ്യാറാകാത്ത ഒരു സാഹചര്യമായിരുന്നു അന്ന് ഉണ്ടായിരുന്നത്. അതുകൊണ്ടാണ് ആന്റണി സ്വന്തം പുസ്‌തകങ്ങൾ സ്വയം പ്രസിദ്ധീകരിക്കാൻ തീരുമാനിച്ചത്. പ്രസിദ്ധീകരിക്കുന്നവ കിലോമീറ്ററുകളോളം നടന്നു വീടുകൾ തോറും കയറി വിൽക്കും. പല പ്രമുഖരുടെയും പുസ്‌തകങ്ങൾ 10,000 കോപ്പികളിൽ താഴെമാത്രം വിറ്റഴിയുമ്പോൾ ആന്റണിയുടെ പുസ്‌തകങ്ങളിൽപ്പലതും അരലക്ഷത്തിലേറെ കോപ്പികൾ വിറ്റു തീർന്നിട്ടുണ്ട്. ഇതിനിടെ, സ്വന്തം മകൻ ലാസർ ഷൈൻ ഉൾപ്പെടെ പുതിയ എഴുത്തുകാരുടെ രചനകളും ആന്റണി പ്രസിദ്ധീകരിച്ചു നടന്നു വിൽക്കുമായിരുന്നു. 

## ചലച്ചിത്രരംഗത്ത്
ദീലീഷ് പോത്തന്റെ സംവിധാനത്തിൽ ഫഹദ് ഫാസിൽ നായകനായ മഹേഷിന്റെ പ്രതികാരത്തിലൂടെയാണ് കെ.എൽ. ആന്റണി സിനിമയിലേക്കെത്തുന്നത്. ചിത്രത്തിലെ ഫഹദ് ഫാസിലിന്റെ ചാച്ചന്റെ വേഷം ഏറെ ശ്രദ്ധിക്കപ്പെട്ടു. തുടർന്ന്, ഗപ്പി, ജോർജേട്ടൻസ് പൂരം, ഞണ്ടുകളുടെ നാട്ടിൽ ഒരിടവേള, മുന്തിരിവള്ളികൾ തളിർക്കുമ്പോൾ, ആകാശമിഠായി തുടങ്ങിയ സിനിമകളിലും ആൻറണി അഭിനയിക്കുകയുണ്ടായി.

## പുരസ്കാരങ്ങൾ
2014ൽ കേരള സംഗീത നാടക അക്കാദമി ഗുരുപൂജ പുരസ്കാരം നൽകി ആദരിക്കുകയുണ്ടായി.
  
## അവലംബം

## പുറത്തുനിന്നുള്ള കണ്ണികൾ
* 
* മലയാള സിനിമ കണ്ടെത്താൻ വൈകിയ അഭിനയ പ്രതിഭ
* പ്രശസ്‌ത നാടക, സിനിമാ നടൻ കെ.എൽ ആന്റണി അന്തരിച്ചു 

വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:2018-ൽ മരിച്ചവർ
വർഗ്ഗം:മലയാളം എഴുത്തുകാർ
വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രനടന്മാർ
കാവക്കാട്

കേരളത്തിലെ എറണാകുളം ജില്ലയിലെ മൂവാറ്റുപുഴ ബ്ലോക്കിൽ ഏരാനല്ലൂർ ഗ്രാമ പഞ്ചായത്തിനു കീഴിലുള്ള ഒരു ഗ്രാമമാണ് **കാവക്കാട്.** എറണാകുളം ജില്ലയുടെയും ഇടുക്കി ജില്ലയുടെയും അതിർത്തിയിലായി സ്ഥിതിചെയ്യുന്ന ഈ ഗ്രാമത്തിൽനിന്നു മൂവാറ്റുപുഴയിലേയ്ക്ക് ഏകദേശം 6 കിലോമീറ്റർ ദൂരമാണുള്ളത്.

## അവലംബം
മിസ്മി

**മിസ്മി**, പെറുവിലെ ആന്തിസ് പർവ്വതനിരകളിലെ ചില മലനിരയിലെ 5,597 മീറ്റർ (18,363 അടി) ഉയരമുള്ളതും അഗ്നിപർവ്വതജന്യവുമായ ഒരു കൊടുമുടിയാണ്. 1996-ൽ ആമസോൺ നദിയുടെ അനതിവിദൂരമായതും അതീവ ദുർഘടം പിടിച്ചതുമായ മിസ്മിയിലെ ഹിമനീരുറവ ആമസോൺ നദിയുടെ ഉറവിടമായി തിരിച്ചറിയപ്പെടുകയും ഈ കണ്ടെത്തൽ 2001 ലും പിന്നീട് 2007 ൽ പുനഃസ്ഥിരീകരണം നടത്തപ്പെടുകയും ചെയ്തിരുന്നു. മിസ്മിയിൽനിന്നുള്ള ജലം കർഹ്വാസാന്താ, അപച്ചിത എന്നീ അരുവികളിലേക്കും പിന്നീട് അപൂരിമാക് നദിയിലേയ്ക്ക് ഒഴുകുന്നു. ഉകായാലി നദിയുടെ ഒരു ഉപനദിയായ ഇത് പിന്നീട് മാരാനോൺ നദിയിൽ പതിച്ച് ആമസോണിന്റെ ആദ്യ രൂപീകരണമായിത്തീരുകയും ചെയ്യുന്നു.

## സ്ഥാനം

ടിറ്റിക്കാക്ക തടാകത്തിന് ഏകദേശം 160 കിലോമീറ്റർ പടിഞ്ഞാറായും പെറുവിലെ തലസ്ഥാന നഗരിയായ ലിമയിൽ നിന്ന് ഏകദേശം 700 കിലോമീറ്റർ തെക്കുകിഴക്കായും അരെക്വിപ്പ മേഖലയിലാണ് മിസ്മി സ്ഥിതിചെയ്യുന്നത്.  കോൾക്ക കാന്യണിയിലെ ഏറ്റവും ഉത്തുംഗമായ സ്ഥലങ്ങളിലൊന്നാണിത്. കൊടുമുടിയിൽ നിരവധി ഹിമാനികളും സ്ഥിതിചെയ്യുന്നു.

## ദ കോസ്റ്റ്യൂ ആമസോൺ എക്സ്പെഡിഷൻ

1982-ൽ ജീൻ മൈക്കൽ കോസ്റ്റോ എന്ന പര്യവേക്ഷകൻ ആമസോൺ നദീമുഖം മുതൽ ഉത്ഭവസ്ഥാനംവരെ വിപുലമായ രീതിയിലുള്ള ഒരു ശാസ്ത്ര പര്യവേഷണം നടത്തിയിരുന്നു. "കോസ്റ്റോ ആമസോൺ എക്സ്പെഡിഷൻ" എന്നറിയപ്പെട്ട ഈ പര്യവേക്ഷണത്തിന് ഏകദേശം 11 മില്യൺ ഡോളർ ചെലവിടുകയും 1983 ൽ "കോസ്റ്റ്യൂസ് ആമസോൺ" എന്ന പേരിൽ ആറു മണിക്കൂർ ദൈർഘ്യമുള്ള ഒരു ടെലിവിഷൻ ഡോക്യുമെന്ററി പുറത്തിറക്കുകയും ചെയ്തു . ഇത് കഴിഞ്ഞ വർഷങ്ങളിലെ പഠന വിവരങ്ങൾ നൽകിയതോടൊപ്പം, ഭൂമിയിലെ ഏറ്റവും വലിയ നദീ ശൃംഖലയിലെ ജീവശാസ്ത്രപരവും ഭൂതത്വസ്ത്രപരവുമായ ഉൾക്കാഴ്‌ച നൽകുന്നതിനു സഹായകമാകുകയും ചെയ്തിരുന്നു. ഈ പര്യവേക്ഷണം നടത്തപ്പെട്ടത് മൂന്നു പ്രത്യേക ഗ്രൂപ്പുകളായി തിരിച്ചായിരുന്നു.

പരമ്പരാഗതമായി പര്യവേക്ഷകരും ഭൂമിശാസ്ത്രജ്ഞരും നീളമുള്ള പോഷകനദികളെ നിരീക്ഷിക്കുന്നതിലൂടെയാണ് ഒരു നദീതട സംവിധാനത്തിന്റെ ഉത്ഭവം നിർവ്വചിച്ചിരുന്നത്. അതേസമയം ഒഴുക്കിൻറെ തലഭാഗത്തിനു നാടകീയമായി ഓരോ മാസവും ജലത്തിൻറെ വ്യാപ്തിയെ മാറ്റാൻ സാധിച്ചിരുന്നു. ഡസൻ കണക്കിന് അരുവികൾ ഉറവിടങ്ങളാണെന്ന് അവകാശപ്പെട്ടിരുന്ന ആമസോൺ തടം പോലെ സങ്കീർണമായ ഒരു സംവിധാനത്തിൽ, മുൻകാലത്ത് വളരെ അപര്യാപ്തമായ വിവരങ്ങൾ രേഖപ്പെടുത്തിയിരുന്ന ഭൂപടത്തിൽനിന്നു വിശ്വാസയോഗ്യമായ ഒരു ഉറവിടത്തെ സമവായത്തിലൂടെ പ്രമാണീകരിക്കുവാൻ  ഒരു നിശ്ചിത സമയത്തിൽ സാധിക്കുകയില്ലെന്നു കരുതപ്പെട്ടിരുന്നതിനാൽ, യഥാർത്ഥ ഉത്ഭവ സ്ഥലം ഊഹാപോഹമായിത്തന്നെ അവശേഷിക്കുകയും ചെയ്തു. അര ഡസനോളം സൈറ്റുകൾ “ആമസോണിന്റെ ഉത്ഭവം” എന്ന തലക്കെട്ട് അവകാശപ്പെടുകയും 1982 വരെ പുതുതായി അനവധി സൈറ്റുകൾ ഈ അവകാശവാദമുന്നയിച്ച് എത്തിക്കൊണ്ടിരിക്കുകയും ചെയ്തു. എന്നാൽ 1971 ൽ ആമസോണിന്റെ യഥാർത്ഥ ഉറവിടം മറ്റാരെങ്കിലും കണ്ടുപിടിക്കും മുമ്പുതന്നെ ലോറെൻ മക്കിന്റയർ കണ്ടുപിടിച്ചു. ഇതു സാറ്റലൈറ്റ് വഴി സ്ഥിരീകരിക്കപ്പെടുകയും ചെയ്തു.

## അവലംബം

വർഗ്ഗം:പെറുവിലെ പർവ്വതങ്ങൾ
ജെ. ഹാർട്ട്വെൽ ഹാരിസൺ

**ജെ. ഹാർട്ട്വെൽ ഹാരിസൺ** (ഫെബ്രുവരി 16, 1909 - ജനുവരി 20, 1984) ഒരു അമേരിക്കൻ യൂറോളജിക് സർജൻ ആയിരുന്നു. മെഡിക്കൽ ടീമിന്റെ അംഗമെന്ന നിലയിൽ ഒരു സുപ്രധാന ചുമതലയായ ആദ്യത്തെ സുപ്രധാന മാനുഷിക അവയവ മാറ്റിവയ്ക്കൽ ശസ്ത്രക്രിയ നടത്തി.. 1961-ൽ ഇത് അമേരിക്കൻ അക്കാഡമി ഓഫ് ആർട്സ് ആൻഡ് സയൻസിന്റെ അമോരി പ്രൈസ് നേടിക്കൊടുത്തു. ലോകമെമ്പാടും വൃക്ക ട്രാൻസ്പ്ലാൻറേഷൻ കൊണ്ടുവരാൻ ഇതു സഹായിച്ചു.

## കുടുംബം, വിദ്യാഭ്യാസം, പരിശീലനം
ഹാരിസൺ, വിർജീനിയയിലെ ക്ലാർക്സ്വില്ലായിൽ റസ്സലി എസ്,. ഐ. കരിങ്ങ്ടൺ ഹാരിസൺ, എം. ഡി എന്നിവരുടെ പുത്രനായി ജനിച്ചു. വിർജീനിയയിലെ ദാൻവില്ലെയിൽ വളർന്നു. 1929-ൽ വിർജീനിയ സർവകലാശാലയിൽ നിന്ന് ബിരുദവും 1932-ൽ എം ഡിയും കരസ്ഥമാക്കി .ഒഹായോയിലെ ക്ലീവ്ലാന്റിലെ ലേക്സൈഡ് ഹോസ്പിറ്റലിലെ ഇന്റേണൽ മെഡിസിനിൽ ഇന്റേൺഷിപ്പിനുശേഷം അദ്ദേഹം ബോസ്റ്റണിലെ പീറ്റർ ബെന്റ് ബ്രിഗാം (ഇപ്പോൾ ബ്രിഗാം ആൻഡ് വുമൻസ്) ഹോസ്പിറ്റലിൽ ശസ്ത്രക്രിയാവിദഗ്ദ്ധൻറെ പരിശീലനം പിന്തുടർന്നു. 1939 ൽ അദ്ദേഹം ബ്രിഗാം സ്റ്റാഫ് അംഗമായി. 1941-ൽ യുറോളജി ഡിവിഷൻ തലവനായി പ്രവർത്തിച്ചു. ബ്രൂക്ക്ലൈൻ, എം.എ. ഭാര്യയും നാല് മക്കളുമടക്കം അദ്ദേഹത്തിൻറെ സ്ഥിരം വസതിയായി. രണ്ടാം ലോകമഹായുദ്ധകാലത്ത് അദ്ദേഹം പസഫിക് തീയേറ്റർ ഓഫ് ഓപ്പറേഷൻറെ അമേരിക്കയിലെ ആർമി മെഡിക്കൽ കോർപ്പറേഷനിൽ സേവനം അനുഷ്ടിച്ചു.
## അവലംബം

## ഉറവിടങ്ങൾ
**Dr. J. Hartwell Harrison-Urologic Surgeon*, *[[The Boston Globe]]*, Jan. 21, 1984.
*
**Joint Ventures*, Harvard Medical Alumni Bulletin, Spring 2004.
*Murray, Joseph E., ''Nobel Lecture: The First Successful Organ Transplants in Man'', Nobel Foundation (1990), Retrieved December 20, 2010.
**Perspectives*, Harvard Medical School Quarterly, Winter 1985.

## കൃതികൾ
*Harrison, J. Hartwell ed. (1978) *Campbell's Urology*, 4th ed., Saunders.

വർഗ്ഗം:1909-ൽ ജനിച്ചവർ
വർഗ്ഗം:1984-ൽ മരിച്ചവർ
വർഗ്ഗം:അമേരിക്കൻ ട്രാൻസ്പ്ലാൻറ് സർജനുകൾ
വർഗ്ഗം:അമേരിക്കൻ യുറോളജിസ്റ്റുകൾ
വർഗ്ഗം:അമേരിക്കൻ ഭിഷഗ്വരർ
ചാച്ചിപ്പുന്ന

കേരളത്തിൽ കൊല്ലം ജില്ലയിലുള്ള ഒരു ഗ്രാമമാണ് **ചാച്ചിപ്പുന്ന.** ഏകദേശം 1000 പേർ ഈ ഗ്രാമത്തിൽ വസിക്കുന്നു.

## ഭൂമിശാസ്ത്രം
പുന്നല വില്ലേജിൽ ഉൾപ്പെടുന്ന ഈ ഗ്രാമം പത്തനാപുരത്തു നിന്നും 6 കി.മീ. തെക്കുകിഴക്കായും പുനലൂരിൽ നിന്നും 12 കി.മീ. വടക്കുപടിഞ്ഞാറായും സ്ഥിതിചെയ്യുന്നു. ചാച്ചിപ്പുന്നയുടെ വടക്കുഭാഗം കുന്നുകളാൽ ചുറ്റപ്പെട്ടിരിക്കുന്ന ഈ ഗ്രാമത്തിലൂടെ കല്ലട നദിയുടെ ഒരു പോഷകനദി ഒഴുകുന്നുണ്ട്. പത്തനാപുരത്തേക്കും പുനലൂരിലേക്കുമുള്ള റോഡുകൾ ഗ്രാമത്തിലൂടെ കടന്നുപോകുന്നുണ്ട്.

## ചരിത്രം
ചാച്ചിപ്പുന്ന ഗ്രാമത്തിൽ നിന്നു കണ്ടെത്തിയ പുരാതന ക്ഷേത്രങ്ങളും വീടുകളും സൂചിപ്പിക്കുന്നത് ഇവിടെ 500 മുതൽ ആയിരം വർഷങ്ങൾക്കു മുമ്പുതന്നെ ജനവാസമുണ്ടായിരുന്നുവെന്നാണ്. തമിഴ്നാട്ടിൽ നിന്നുള്ള ആക്രമണകാരികളുടെ കടന്നുവരവിനെത്തുടർന്ന് ഗ്രാമവാസികൾ കൊല്ലപ്പെടുകയോ നാടുകടത്തപ്പെടുകയോ ചെയ്തുവെന്ന് പറയപ്പെടുന്നു. തീയും വാളുമായി ആക്രമണത്തിനെത്തിയ ഇവരെ തീവെട്ടിക്കൊള്ളക്കാർ എന്നുവിളിക്കാറുണ്ട്.

ഗ്രാനൈറ്റ് സ്ലാബുകൾ കൊണ്ട് നിർമ്മിച്ച വാളുകൾ ചാച്ചിപ്പുന്നയിലെ ഒരു ശവക്കല്ലറയിൽ നിന്നും കണ്ടെടുത്തിട്ടുണ്ട്. പുരാതന കാലത്തെ ചില നന്നങ്ങാടികളും ഇവിടെ നിന്ന് ലഭിച്ചിട്ടുണ്ട്. ബി.സി. പത്താം നൂറ്റാണ്ടിനും എ.ഡി. അഞ്ചാം നൂറ്റാണ്ടിനും ഇടയിൽ കേരളത്തിൽ നിലനിന്നിരുന്ന മെഗാലിത്തിക്ക് സംസ്കാരത്തിൻറെ അവശേഷിപ്പുകളായി ഇവയെ കണക്കാക്കാം.

ചാച്ചിപ്പുന്നയിലുള്ള ക്രിസ്ത്യാനികളിൽ ഭൂരിഭാഗവും കോഴഞ്ചേരി, കുമ്പനാട്, തിരുവല്ല എന്നിവിടങ്ങളിൽ നിന്ന് കുടിയേറിയവരാണ്. തകർക്കപ്പെട്ട ഭവനങ്ങളിൽ നിന്ന് ലഭിച്ച വെട്ടുകല്ല് ഉപയോഗിച്ച് ഈ ഗ്രാമത്തിലെ ചില കുടുംബങ്ങൾ അവരുടെ വീടുകൾ നിർമ്മിച്ചിട്ടുണ്ട്.  

## ജനജീവിതം
ചാച്ചിപ്പുന്നയിലെ പ്രധാന തൊഴിൽ കൃഷിയാണ്. റബ്ബർ, നെല്ല്, നാളികേരം, കുരുമുളക് എന്നിവയാണ് ഇവിടുത്തെ പ്രധാന കാർഷിക വിളകൾ. ഗ്രാമത്തിലെ ചെറുപ്പക്കാരിൽ ഭൂരിഭാഗവും ഉത്തരേന്ത്യയിലും മധ്യേഷ്യയിലും ജോലിചെയ്യുന്നു. ദാരിദ്ര്യവും വ്യവസായങ്ങളുടെ കുറവും ആളുകളിലെ മദ്യപാനശീലവുമാണ് ചാച്ചിപ്പുന്ന ഗ്രാമത്തിലെ പ്രധാന പ്രശ്നങ്ങൾ.

## സ്ഥാപനങ്ങൾ
ഈ ഗ്രാമത്തിലെ ഒരു പ്രധാന പ്രാഥമിക വിദ്യാലയമാണ് മാർത്തോമ സ്കൂൾ.

## മതം
ഗ്രാമത്തിൽ ധാരാളം ഹിന്ദുക്കളും മുസ്ലീങ്ങളും ക്രിസ്തുമതക്കാരും വസിക്കുന്നുണ്ട്. മാർത്തോമ സിറിയൻ പള്ളിയും ഹിന്ദു ക്ഷേത്രവും  മദ്രസയും മുസ്ലീം പള്ളിയും ചാച്ചിപ്പുന്നയിലുണ്ട്.

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
ഔവാടുതുറ അയ്യിനിപ്പിള്ള ആശാൻ

'കോവളം കവികൾ' എന്നു വിളിക്കപ്പെട്ടിരുന്ന കവികളിലൊരാളാണ് **ഔവാടുതുറ അയ്യിനിപ്പിള്ള ആശാൻ**. ഭാരതംപാട്ടിന്റെ കർത്താവായ അനുജൻ അയ്യിപ്പിള്ളയായിരുന്നു ഈ ഗണത്തിലെ മറ്റൊരാൾ. ഭാഷയിലെ 'പാട്ടു'പ്രസ്ഥാനത്തിന്റെ ഒരു സവിശേഷഘട്ടത്തെ പ്രതിനിധാനം ചെയ്യുന്ന ജനകീയ മഹാകാവ്യമായ രാമകഥപ്പാട്ട് രചിച്ചത് ഔവാടുതുറ അയ്യിനിപ്പിള്ള ആശാനാണ്.
## ജീവിതരേഖ
1350-നും 1450-നും ഇടയ്ക്കാണ് ആശാന്റെ ജീവിതകാലമെന്നു കരുതപ്പെടുന്നു. ചിറയിൻകീഴിലുള്ള ശാർക്കരക്ഷേത്രത്തിന്റെ ഭരണാധികാരികളുടെ ജന്മഗൃഹമായിരുന്ന പഴയവീടാണ് ആശാന്റെ മൂലകുടുംബം. അദ്ദേഹം അക്ഷരജ്ഞാനമില്ലാത്ത ഒരു കൃഷിക്കാരനായിരുന്നു എന്നും ഒരു ദിവസം മാടം കാക്കാൻ അനുജനെ നിയോഗിച്ചിട്ട് തിരുവനന്തപുരം പത്മനാഭസ്വാമിക്ഷേത്രത്തിൽ ശീവേലി തൊഴാൻ പോയെന്നും ദീപാരാധന കഴിഞ്ഞ് വെളിയിലിറങ്ങിയപ്പോൾ ഒരു വൃദ്ധനെക്കണ്ട് അദ്ദേഹത്തോട് തനിക്ക് വല്ലതും വേണമെന്ന് അപേക്ഷിച്ചു എന്നും അപ്പോൾ അദ്ദേഹം ഒരു വാഴപ്പഴം കൊടുത്തത് ഭക്ഷിച്ചു എന്നും മാടത്തിലേക്കുള്ള യാത്ര പാട്ടു പാടിക്കൊണ്ടായിരുന്നു എന്നുമാണ്‌ ഐതിഹ്യം.

കോവളം, മുള്ളുവിള പുരയിടത്തിൽ ആശാന്റെ വസതിയായിരുന്ന തെക്കേവീടിന്റെ അടിത്തറ അവശേഷിച്ചിട്ടുണ്ട്. അല്പം അകലെയായി ആശാനും അനുജനും ഒരുമിച്ചിരുന്നു കാവ്യരചനയും ഗാനാലാപവും ചെയ്തിരുന്ന ഒരു കെട്ടിടം ഉണ്ട്. അതിനടുത്തുള്ള കോവിൽവിളാകം പുരയിടത്തിലുള്ള ദുർഗാക്ഷേത്രത്തിന്റെ കന്യാകോണിൽ ആശാന്റെ ഭൌതികാവശിഷ്ടം ഉൾക്കൊള്ളുന്ന പീഠം സ്ഥിതിചെയ്യുന്നു. ആശാന്റെ നിർദ്ദേശപ്രകാരം ശിഷ്യന്മാർ കുഴിയുണ്ടാക്കിയെന്നും ആശാൻ അതിലിരുന്നു സമാധിപ്രാപിച്ചുവെന്നുമാണ് ഐതിഹ്യം. നായർ സമുദായാംഗമായ ആശാന്റെ ഗുരുവാണെന്നു കരുതപ്പെടുന്ന മണ്ണാന്റെ പ്രതിഷ്ഠയായ 'മർണാരമൂർത്തി'യുടെ സ്ഥാനം അതിനു സമീപമായി കാണാം.

## രാമകഥാപ്പാട്ട്
പലതരത്തിലും സവിശേഷതകൾ നിറഞ്ഞ ഒരു ഉത്കൃഷ്ടകാവ്യമാണ് രാമകഥപ്പാട്ട്. അസംഖ്യമാണ് അതിൽ ഉപയോഗിച്ചിരിക്കുന്ന ദ്രാവിഡവൃത്തങ്ങൾ; അവയുടെ പ്രയോഗം അത്യന്തം നിപുണമായ രീതിയിലും. സൂക്ഷ്മമായ ഫലിതവാസന, പ്രതിപാദ്യവുമായുള്ള തന്മയീഭാവം, സാധാരണക്കാരുമായി ഇഴുകിച്ചേരാനുള്ള കഴിവ്, സംഗീതം, ജ്യോതിശ്ശാസ്ത്രം തുടങ്ങിയ വിഷയങ്ങളിലുള്ള അവഗാഹം, സംസ്കൃതം, തമിഴ്, മലയാളം എന്നീ ഭാഷകളിലുള്ള അസാമാന്യവൈഭവം, ജനങ്ങളെ സംസ്കാര സമ്പന്നരാക്കാനുള്ള ആസക്തി തുടങ്ങിയവ ആശാന്റെ കവിതയുടെ പ്രത്യേകതകളാണ്. ദ്രുതകവനത്തിന്റെ ചൈതന്യവും സശ്രദ്ധരചനയുടെ കലാകൌശലവും ഒത്തിണങ്ങിയ കാവ്യശൈലി ആശാനു സ്വായത്തമായിരുന്നു.

## അവലംബം


വർഗ്ഗം:പ്രാചീന മലയാള കവികൾ
വർഗ്ഗം:കോവളം കവികൾ
കാട്ടുപുറം

കേരളത്തിലെ കൊല്ലം ജില്ലയിൽ കല്ലുവാതുക്കൽ ഗ്രാമപഞ്ചായത്തിലുള്ള ഒരു ഗ്രാമമാണ് *കാട്ടുപുറം*. കല്ലുവാതുക്കലിൽ നിന്ന് അ‍ഞ്ചുകിലോമീററർ വടക്കുകിഴക്കായി ഈ സ്ഥലം സ്ഥിതിചെയ്യുന്നു. കുന്നുകളും പാറകളും നിറഞ്ഞ പ്രദേശമായതിനാൽ ഈനാടിനെ കാട്ടുപുരം അല്ലെങ്കിൽ കാട്ടുപുറം എന്നുവിളിക്കുന്നു. അമ്പതുകൊല്ലങ്ങൾക്കുമുമ്പ് ഇവിടെ കാടായിരുന്നു.

വർഗ്ഗം:കൊല്ലം ജില്ലയിലെ ഗ്രാമങ്ങൾ
എസ്. സുരേഷ് ബാബു

മലയാളത്തിലെ പ്രമുഖതിരകഥകൃത്താണ് **എസ് സുരേഷ്ബാബു**. മമ്മൂട്ടിയെ നായകനാക്കി വിനയൻ സംവിധാനം ചെയ്ത ദാദാസാഹിബ്,  മോഹൻലാലിനെ നായകനാക്കി ഷാജി കൈലാസ് സംവിധാനം ചെയ്ത ചിത്രമായ താണ്ഡവം എന്നിവയാണ് ഇദേഹം രചിച്ച ചില പ്രധാന ചിത്രങ്ങൾ

## ചിത്രങ്ങൾ
*ദാദാസാഹിബ്
*താണ്ഡവം
* ദ് ഫിലിഠ സ്റ്റാർ
*തിരുവമ്പാടി തമ്പാൻ
*ശിക്കാർ
* കനൽ

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
ജോണി സാഗരിഗ

മലയാളത്തിലെ സിനിമ നിർമ്മാതാവാണ് ജോണിസാഗരിക. ഹരിഹരൻപിള്ള ഹാപ്പിയാണ്, മുപ്പത് വെള്ളിക്കാശ്, ബോഡിഗാർഡ്, താണ്ഡവം എന്നിവയാണ് അദേഹം നിർമ്മിച്ച ചിത്രങ്ങൾ.
ചിറ്റുമല

കൊല്ലം ജില്ലയിൽ കിഴക്കേ കല്ലട ഗ്രാമ പഞ്ചായത്തിൽ സ്ഥിതിചെയ്യുന്ന ഒരു പ്രദേശമാണ് **ചിറ്റുമല**. കുണ്ടറ, മൺറോത്തുരുത്ത്, ശാസ്താംകോട്ട ഭരണിക്കാവ് എന്നീ റോഡുകൾ സംഗമിക്കുന്ന ഒരു ചെറിയ ജംഗ്ഷനാണിത്. ഇവിടുത്തെ പുരാതനമായ ചിറ്റുമല ശ്രീ ദുർഗ്ഗാദേവി ക്ഷേത്രം പ്രസിദ്ധമാണ്. മീനമാസത്തിലെ പൂരം നാളിൽ നടക്കുന്ന ഈ ക്ഷേത്രത്തിലെ ഉത്സവം കാണാൻ ആയിരക്കണക്കിന് ആളുകളാണ്  ചിറ്റുമലയിൽ എത്തിച്ചേരുന്നത്. കുന്നുകളാൽ ചുറ്റപ്പെട്ട പ്രദേശം എന്നാണ് 'ചിറ്റുമല' എന്ന വാക്കിനർത്ഥം. ചിറ്റുമല കുന്നിന് താഴെയുള്ള നെൽപ്പാടങ്ങളും, ചിറയും, കായലും ഏറെ പ്രകൃതി രമണീയമാണ്. വിനോദ സഞ്ചാര കേന്ദ്രമായ മൺറോത്തുരുത്ത് സമീപ പ്രദേശമാണ്.  
ലഘുചിത്രം|ശ്രീ ദുർഗ്ഗാ ദേവി ക്ഷേത്രം

## സ്ഥാനം
കൊല്ലം നഗരത്തിൽ നിന്നും 23 കി.മീ.യും കുണ്ടറയിൽ നിന്ന് 9 കി.മീ.യും ഭരണിക്കാവിൽ നിന്ന് 8 കി.മീ.യും അകലെയാണ് ചിറ്റുമല സ്ഥിതിചെയ്യുന്നത്. വിവിധ റോഡുകൾ കടന്നുപോകുന്നതിനാൽ ചിറ്റുമലയിൽ എത്തിച്ചേരുന്നത് എളുപ്പമാണ്.  ദേശീയപാത 183-ന്റെ പുതിയ അലൈൻമെന്റിൽ ചിറ്റുമലയും ഉൾപ്പെട്ടിട്ടുണ്ട്.

## ചിറ്റുമല ബ്ലോക്ക്
സ്വരാജ് ട്രോഫി ഉൾപ്പെടെ നിരവധി പുരസ്കാരങ്ങൾ ചിറ്റുമല ബ്ലോക്ക് പഞ്ചായത്തിനു ലഭിച്ചിട്ടുണ്ട്.

## പുറം കണ്ണികൾ
* Map of Chittumala
* Shot at early morning at chittumala hill 

വർഗ്ഗം:കേരളത്തിന്റെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ
മണ്ഡപത്ത് നാഗരുകാവ്

കേരളത്തിലെ  തിരുവനന്തപുരത്തിലെ പള്ളിക്കൽ ഗ്രാമപഞ്ചായത്തിൽ ആറയിൽ എന്ന സ്ഥലത്ത്  സ്ഥിതി ചെയ്യുന്ന ഒരു കാവാണ്  **മണ്ഡപത്ത് നാഗരുകാവ്**

വർഗ്ഗം:കാവുകൾ
അലക്സാണ്ടർ ഗ്ലാസുനോവ്

**അലക്സാണ്ടർ കോൺസ്റ്റാന്റിനോവിച്ച് ഗ്ലാസുനോവ്** (റഷ്യൻ: Александр Константинович Глазунов, 10 ഓഗസ്റ്റ്  1865 - മാർച്ച് 21, 1936) റഷ്യൻ സംഗീതജ്ഞൻ, സംഗീത അധ്യാപകൻ, റഷ്യൻ റൊമാന്റിക് കാലഘട്ടത്തിലെ കണ്ടക്ടർ ആയിരുന്നു. 1905-നും 1928-നും ഇടക്ക് അദ്ദേഹം സെയിന്റ് പീറ്റേർസ്ബർഗ് കൺസർവേറ്ററിയുടെ ഡയറക്ടറായിരുന്നു. അദ്ദേഹം സ്ഥാപിച്ച പെട്രൊഗ്രാഡ് കൺസർവേറ്ററിയും, പിന്നീട് ലെനിൻഗ്രാഡ് കൺസർവേറ്ററിയും, ബോൾഷെവിക് വിപ്ലവത്തെത്തുടർന്ന് പുന: സംഘടിപ്പിച്ചു.1928-ൽ അദ്ദേഹം സോവിയറ്റ് യൂണിയൻ വിട്ടുപോവുകയും തിരികെ മടങ്ങാതിരിക്കുകയും ചെയ്തെങ്കിലും, 1930 വരെ അദ്ദേഹം സംഗീതവിദ്യാലയത്തിൻറെ തലവനായി തുടർന്നു.

## അവലംബം

## ഉറവിടങ്ങൾ
* Ossovsky, Alexander, *Aleksandr Konstantinovich Glazunov: His life and creative work*; Sanct-Petersburg, Alexander Siloti Concerts Publishing House, 1907.
* Figes, Orlando, *Natasha's Dance: A Cultural History of Russia* (New York: Metropolitan Books, 2002).  (hc.).
* Huth, Andrew, Notes for Warner 61434, *Glazunov: Symphony No. 5; The Seasons*; Royal Scottish National Orchestra conducted by José Serebrier.
* Huth, Andrew, Notes for Warner 61939, *Glazunov: Symphony No. 8; Raymonda*; Royal Scottish National Orchestra conducted by José Serebrier.
* Huth, Andrew, Notes for Warner 63236, *Glazunov: Symphonies Nos. 4 and 7*; Royal Scottish National Orchestra conducted by José Serebrier.
* MacDonald, Ian, *The New Shostakovich* (Boston: Northeastern University Press, 1990). .
* Rimsky-Korsakov, Nikolai, *Letoppis Moyey Muzykalnoy Zhizni* (Saint Petersburg, 1909), published in English as *My Musical Life* (New York: Knopf, 1925, 3rd ed. 1942). ISBN n/a.
*Norris, Geoffrey and Marina Frolova-Walker, "Glazunov, Aleksandr Konstantinovich" in *New Grove*
* Schwarz, Boris, "Glazunov, Aleksandr Konstantinovich" in *New Grove*
* Taylor, Philip, Notes for Chandos 9751, *Glazunov: Symphony No. 1, "Slavyanskaya"; Violin Concerto*; Julie Krasko, violin; Russian State Symphony Orchestra conducted by Valery Polyansky.
* Volkov, Solomon, tr. Bouis, Antonina W., *Testimony: The Memoirs of Dmitri Shostakovich* (New York: The Free Press, a division of Simon & Schuster, Inc., 1995). .
* Volkov, Solomon, tr. Bouis, Antonina W., *Saint Petersburg: A Cultural History* (New York: Harper & Row, 1979). .
* Walsh, Stephen, *Stravinsky, A Creative Spring: Russia and France, 1882–1934* (New York: Alfred A. Knopf, 1999). .
* White, Eric Walter, *Stravinsky: The Man and His Works* (Berkeley and Los Angeles: University of California Press, 1966). Library of Congress Card Catalog Number 66-27667.

## ബാഹ്യ ലിങ്കുകൾ

* 
* More Complete List of Works
* 
* Free scores at the Mutopia Project
* ''Chant du ménestrel'', Op.&nbsp;71 recording from Musopen
* Alexander Konstantinovich Glazunov Naxos
* Quinteto AMIZADE  first recording of Glazunov's original *Oriental Reverie*.
* Letters from Glazunov "The Saxophone Concerto Years" published in Saxophone Journal http://www.dornpub.com/SaxjPDF/glazounov.pdf 

വർഗ്ഗം:1865-ൽ ജനിച്ചവർ
വർഗ്ഗം:1936-ൽ മരിച്ചവർ
വർഗ്ഗം:റഷ്യൻ സംഗീതജ്ഞർ
കേരളപുരം

കൊല്ലം ജില്ലയിൽ സ്ഥിതിചെയ്യുന്ന ഒരു ചെറുപട്ടണമാണ് **കേരളപുരം**.കൊല്ലത്തു നിന്നും കുണ്ടറ റോഡിൽ (ദേശീയപാത 744) ഏകദേശം 10 KM യാത്ര ചെയ്താൽ കേരളപുരം എന്ന ചെറു പട്ടണത്തിൽ എത്താം.

## ഭൂമിശാസ്ത്രം
ദേശീയപാത 208 കടന്നുപോകുന്ന പ്രദേശങ്ങളിലൊന്നാണ് കേരളപുരം. കുണ്ടറയ്ക്കു സമീപമാണ് ഇത് സ്ഥിതിചെയ്യുന്നത്.

## സ്ഥാനം
കൊല്ലം നഗരത്തിൽ നിന്ന് 10.5 കി.മീ.യും പരവൂരിൽ നിന്ന് 22 കി.മീ.യും കുണ്ടറയിൽ നിന്ന് 3 കി.മീ.യും അകലെയാണ് കേരളപുരം സ്ഥിതിചെയ്യുന്നത്. ഇവിടെ നിന്ന് ഏകദേശം 3 കിലോമീറ്റർ അകലെയായി ടി.കെ.എം. കോളേജ് ഓഫ് എഞ്ചിനീയറിംഗ് സ്ഥിതിചെയ്യുന്നു.

## ഗതാഗതം
കൊല്ലം ജില്ലയിലെ പ്രധാനപ്പെട്ട ചില നഗരങ്ങളിലേക്ക് ഇവിടെ നിന്ന് റോഡ് മാർഗ്ഗം എത്തിച്ചേരാവുന്നതാണ്. അവയിൽ ചിലതാണ്

* കൊട്ടിയം
* കൊട്ടാരക്കര
* കുണ്ടറ
* കേരളപുരത്ത് നിന്ന് ഏകദേശം 65 കിലോമീറ്റർ അകലെയാണ് തിരുവനന്തപുരം അന്താരാഷ്ട്ര വിമാനത്താവളം സ്ഥിതിചെയ്യുന്നത്.

## വിദ്യാലയങ്ങൾ

* പീനിയൽ പബ്ലിക് സ്കൂൾ
* സെന്റ്. വിൻസെന്റ് ഐസിഎസ്ഇ സ്കൂൾ
* കേരളപുരം ഗവ. ഹൈ സ്കൂൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ
പ്ലച്ചിയ ഓഡോറേറ്റ

ആസ്റ്റർ കുടുംബം, ആയ ആസ്റ്ററേസിയിലെ പൂച്ചെടികളുടെ ഒരു ഇനം ആണ് **പ്ലച്ചിയ ഓഡോറേറ്റ**."Pluchea odorata".  **സാൾട്ട്മാർഷ് ഫ്ലീബേൻ**  **ഷ്റബ്ബി കാംഫർ വീഡ്** എന്നിവ പൊതുവായ പേരുകളാണ്.

യുണൈറ്റഡ് സ്റ്റേറ്റ്സ്, മെക്സിക്കോ, മദ്ധ്യ അമേരിക്ക, കരീബിയൻ, വടക്കൻ തെക്കേ അമേരിക്ക എന്നിവിടങ്ങളിലെ തദ്ദേശവാസിയാണ്. നനവുള്ള പ്രദേശങ്ങളിലും മറ്റ് തീരദേശ ആവാസവ്യവസ്ഥകളിലും ആർദ്രമായ ഉൾനാടൻ പ്രദേശങ്ങളിലും ഇത് വസിക്കുന്നു. ഹവായി, ന്യൂ കാലിഡോണിയ എന്നിവിടങ്ങളിൽ ഹാനികരമായ ഒരു കളയാണിത്.
## ചിത്രശാല

Image:Pluchea odorata Salt marsh fleabane.jpg | sweetscent
Image:Pluchea odorata marsh fleabane.jpg | sweetscent


## അവലംബം

## ബാഹ്യ ലിങ്കുകൾ

*Jepson Manual Treatment
*USDA Plants Profile
*Photo gallery

വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:മദ്ധ്യ അമേരിക്കയിലെ സസ്യജാലം
വർഗ്ഗം:സപുഷ്പികൾ
പുറക്കാട്

കേരളത്തിലെ ആലപ്പുഴ ജില്ലയിൽ, അമ്പലപ്പുഴ ബ്ലോക്കിലെ പുറക്കാട് ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് **പുറക്കാട്**. ജില്ലാ ആസ്ഥാനമായ ആലപ്പുഴയിൽ നിന്ന് ഏകദേശം 19 കിലോമീറ്റർ അകലെയും അമ്പലപ്പുഴയിൽ നിന്ന് 6 കിലോമീറ്റർ അകലെയുമാണ് ഈ ഗ്രാമം സ്ഥിതിചെയ്യുന്നത്. സംസ്ഥാന തലസ്ഥാനമായ തിരുവനന്തപുരം ഇവിടെ നിന്ന് 135 കിലോമീറ്റർ അകലെയാണ്. അമ്പലപ്പുഴ (4 കി.മീ.), തകഴി (6 കി.മീ.), ചമ്പക്കുളം (9 കി.മീ.), തൃക്കുന്നപ്പുഴ (9 കി.മീ.) എന്നിവയാണ് പുറക്കാടിന് സമീപമുള്ള മറ്റ് ഗ്രാമങ്ങൾ.

അക്ഷരാർത്ഥത്തിൽ "വനത്തിന് പുറത്ത്" എന്നാണ് പുറക്കാട് എന്ന ഗ്രാമത്തിന്റെ പേര് സൂചിപ്പിക്കുന്നത്. 1746ൽ തിരുവിതാംകൂറും ഒടനാടിന്റെ സംയുക്ത സേനയും തമ്മിലുള്ള പുറക്കാട്ട് യുദ്ധം നടന്നത് ഇവിടെയായിരുന്നു. &#x5B;*[[വിക്കിപീഡിയ:Citation needed|<span title="This claim needs references to reliable sources. (February 2019)">citation needed</span>]]*&#x5D;

ശ്രീ വേണുഗോപാല സ്വാമിക്ഷേത്രം ഇവിടെയാണ് സ്ഥിതിചെയ്യുന്നത്. .

## ജനസംഖ്യാശാസ്ത്രം
2011 ലെ ഇന്ത്യൻ സെൻസസ് പ്രകാരം 14383 പുരുഷന്മാരും 15399 സ്ത്രീകളും ഉൾപ്പെടെ 29782 ആയിരുന്ന പുറക്കാട് ഗ്രാമത്തിലെ ജനസംഖ്യ. പുരുഷന്മാരുടെ സാക്ഷരതാ നിരക്ക് 96.94% ഉം സ്ത്രീകളുടേത് 93.65% ഉം ആണ്. 

## അവലംബം

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
രാജകുമാരി മരിയ ക്രിസ്റ്റീനയുടെ ചായാചിത്രം

എലിസബത്ത് വെഗീ ലെ ബ്രൺ വരച്ച മരിയ ക്രിസ്റ്റീനയുടെ എണ്ണച്ചായാചിത്രം ആണ് **രാജകുമാരി മരിയ ക്രിസ്റ്റീനയുടെ ചായാചിത്രം.** അവരുടെ മാതാപിതാക്കൾ ഓസ്ട്രിയയിലെ മരിയ കരോളിനയും ഫെർഡിനാന്റ് I ഉം 1775 നും 1800 നും ഇടയിൽ ഈ ചിത്രനിർമ്മാണത്തിന് നിയോഗിച്ചു. വെഗീ ലെ ബ്രൺ പാരീസിൽ നിന്ന് 1789-ൽ ഫ്രഞ്ചു വിപ്ലവത്തിനു ശേഷം പലായനം ചെയ്ത് നേപ്പിൾസിൽ അഭയം തേടി. ഇപ്പോൾ നേപ്പിൾസിലെ കപ്പോഡിമോണ്ടിലെ നാഷണൽ മ്യൂസിയത്തിൽ ആണ് ഈ ചിത്രം സൂക്ഷിച്ചിരിക്കുന്നത്.''

## അവലംബം

വർഗ്ഗം:സ്ത്രീകളുടെ ചിത്രങ്ങൾ
ഔവർ ലേഡി ഓഫ് അറേബ്യ

ബഹറിനിലെ കത്തോലിക്കാ ദേവാലയമാണ് **ഔവർ ലേഡി ഓഫ് അറേബ്യ.** ബഹ്‌റൈൻ രാജാവ് ഹമദ് ബിൻ ഈസ അൽ ഖലീഫ സമ്മാനിച്ച സ്ഥലത്ത് "പരിശുദ്ധ ദൈവമാതാവിന്റെ" നാമധേയത്തിൽ നിർമിച്ചതാണ് ഈ ദേവാലയം. കത്തീഡ്രലിന്റെ ഉദ്ഘാടനം ഹമദ് രാജാവിന്റെ പ്രതിനിധി ശൈഖ് അബ്ദുള്ള ബിൻ ഹമദ് അൽ ഖലീഫ നിർവഹിച്ചു. ബഹ്‌റൈനിലെ അവാലിയിലാണ് ഇത് സ്ഥിതി ചെയ്യുന്നത്. കയ്യിൽ ഉണ്ണീശോയും ഒരു ജപമാലയും വഹിച്ചുകൊണ്ടുനില്ക്കുന്ന കന്യകാമറിയത്തിന്റെ രൂപമാണ് ഇവിടെയുള്ളത്.

പീയൂസ് പന്ത്രണ്ടാമൻ മാർപ്പാപ്പ രൂപത്തിന് അനുമതി നൽകിയിരുന്നു. 1960 മാർച്ച് 25-ന് കർദിനാൾ വലേറിയൻ ഗ്രേഷ്യസ് വഴി അംഗീകാരം ലഭിച്ച രൂപത്തിന് ജോൺ XXIII കാനോനികമായ കിരീടധാരണം നടത്തി. 2011 ജനുവരി 5-ന് ദിവ്യാരാധനാ സമ്മേളനം നടന്നു. 

9,000 ചതുരശ്ര മീറ്റർ സ്ഥലത്താണ് കത്തീഡ്രലും വികാരിയത്തിന്റെ ആസ്ഥാന കാര്യാലയവും സ്ഥാപിച്ചിരിക്കുന്നത്. 95,000 ചതുരശ്ര അടിയാണ് കെട്ടിട സമുച്ചയത്തിന്റെ ആകെ വിസ്തീർണ്ണം. 2,300 ആളുകളെ ഉൾക്കൊള്ളാൻ കത്തീഡ്രലിന് കഴിയും. അ​ണ്ട​ർ ഗ്രൗ​ണ്ട്​ കാ​ർ പാ​ർ​ക്ക്, ആ​ധു​നി​ക സൗ​ക​ര്യ​ങ്ങ​ളോ​ടു​കൂ​ടി​യ പാ​സ്​​റ്റ​റ​ൽ സെൻറ​ർ, ബി​ഷ​പ്​ ഹൗ​സ്​ എ​ന്നി​വയും ഇവിടെയുണ്ട്. 

## ചരിത്രം
ഔവർ ലേഡി ഓഫ് മൗണ്ട് കാർമലിലെ പ്രതിമയിൽ നിന്ന് അതുപോലൊരു പ്രതിമ നിർമ്മിച്ച് 1948 മെയ് 1 ന് കുവൈറ്റ് അൽ അഹ്മദിയിലേക്ക് കൊണ്ടുവന്നു. 1948 ലെ ഇമ്മാക്കുലേറ്റ് കൺസെപ്ഷൻ  വിരുന്നിൽ, പുരോഹിതൻ, പിതാവ് തെഫാനോ യുബാൽഡോ സ്റ്റെല്ല കാർമലേറ്റിന്റെ ഉത്തരവുപ്രകാരം, അതു വാഴ്ത്തപ്പെട്ടതായി പ്രഖ്യാപിക്കുകയും ചെയ്തു. 1949-ൽ ലീജിയൻ ഓഫ് മേരി മിറക്യുലസ് മെഡലിൽ അവരുടെ സ്വന്തം പ്രതിച്ഛായയിൽ ഇറ്റലിയിലെ ശിൽപവേല ചെയ്യുന്ന കമ്പനിയായ റോസ ആൻഡ് സാൻസിയോ ദീറ്റയുടെ കീഴിൽ ലെബനോനിലെ ദേവദാരു ഉപയോഗിച്ച് മഡോണയും കുട്ടിയുടെയും ഒരു പ്രതിമ സ്ഥാപിക്കാൻ പിതാവ് സ്റ്റെല്ലയെ പ്രോത്സാഹിപ്പിച്ചു.പന്ത്രണ്ടാം പീയൂസ് മാർപ്പാപ്പ രൂപത്തിന് അനുമതിയും അംഗീകാരവും മരിയൻ നാമം നൽകുകയും ചെയ്തു. 2014 മേയ് 19ന് വത്തിക്കാൻ സന്ദർശന വേളയിൽ ബഹ്‌റൈൻ രാജാവ്, സമാധാനവും ഐക്യവും വളർത്തുന്നതിനുള്ള പ്രതിബദ്ധതയുടെ പ്രതീകമായി കത്തീഡ്രലിന്റെ ചെറുമാതൃക മാർപാപ്പയ്ക്ക് സമ്മാനമായി നൽകി.

1950 ജനുവരി 6 ന് ഓർത്തഡോക്സ് ക്രിസ്തുമസിന്, വിശ്വാസികളുടെ പൊതു ആരാധനക്കായി കുവൈറ്റിൽ പ്രതിമ സ്ഥാപിച്ചു.

2008ൽ ബനഡിക്ട് 16-ാമൻ പാപ്പയുടെ അഭ്യർത്ഥനയെ തുടർന്നാണ് ദൈവാലയ നിർമാണത്തിനുള്ള സ്ഥലം ബഹറൈൻ രാജാവ് നൽകിയത്. ഇസ്ലാമിക ഗ്രൂപ്പുകളിൽനിന്ന് ഇതിനെതിരെ പ്രതിരോധം ഉണ്ടായിരുന്നെങ്കിലും അതൊന്നും മുഖവിലയ്‌ക്കെടുക്കാതെയാണ് രാജാവ് മനാമയ്ക്ക് സമീപം സ്ഥലം നൽകിയത്. നിർമിക്കാനുദ്ദേശിക്കുന്ന കത്തീഡ്രലിന്റെ മാതൃക ബഹറൈൻ രാജാവ് ഷെയ്ഖ് ഹമദ് ബിൻ ഇസ അൽ ഖലീഫ 2014ൽ വത്തിക്കാനിൽ എത്തി ഫ്രാൻസിസ് പാപ്പയ്ക്ക് സമ്മാനിച്ചിരുന്നു.

## അവലംബം

വർഗ്ഗം:പ്രതിമകൾ
വർഗ്ഗം:റോമൻ കത്തോലിക്കാ സഭ
വർഗ്ഗം:മറിയം
പ്രിയ രവീഷ് മെഹ്റ

ഡൽഹി കേന്ദ്രീകരിച്ചു പ്രവർത്തിച്ചിരുന്ന കലാകാരിയായിരുന്നു പ്രിയ രവീഷ് മെഹ്റ (1961 - 2018). ടെക്സ്റ്റൈൽ ഡിസൈൻ രംഗത്തും നെയ്ത്തിലും നൂതന പരീക്ഷണങ്ങളും ഗവേഷണങ്ങളും നടത്തി. 
## ജീവിതരേഖ
ശാന്തിനികേതനിലെ വിശ്വഭാരതി സർവകലാശാലയിൽ നിന്ന് ടെക്സ്റ്റൈൽസ് സ്പെഷ്യലൈസേഷനോടെ ഫൈൻ ആർട്സ് ബിരുദം നേടി.  പിന്നീട് ചിത്രകമ്പളങ്ങളുണ്ടാക്കുന്നതിൽ (tapestry) സസക്സിലെ വെസ്റ്റ് ഡീൻ കോളേജിൽ നിന്നും ലണ്ടനിലെ റോയൽ കോളേജ് ആർട്സിൽ നിന്നും കോമൺവെൽത്ത് ഫെലോഷിപ്പോടെയും ചാൾസ് വാലസ് ട്രസ്റ്റ് സ്കോളർഷിപ്പോടെയും  പ്രത്യേക കോഴ്സുകൾ പാസായി.  ഏഷ്യൻ കൾച്ചറൽ കൗൺസിൽ ഗ്രാന്റോടെ ഭാരതീയ തുണിത്തരങ്ങളുടെ പരിപാലനം സംബന്ധിച്ച പഠനം നടത്തി. യു.എസിലെ പൊതു - സ്വകാര്യ ശേഖരങ്ങളിലെ, കാശ്മീർ ഷാളുകളെ സംബന്ധിച്ചായിരുന്നു പഠനം.

## പ്രദർശനങ്ങൾ
പ്രിയയുടെ ടെക്സ്റ്റൈൽ - മിക്സ്ഡ് മീഡിയ സൃഷ്ടികൾ ബ്രിട്ടീഷ് കൗൺസിൽ, ഡൽഹി (1993); ലണ്ടനിലെ കോമൺവെൽത്ത് ഇൻസ്റ്റിറ്റ്യൂട്ട്(1994); ജഹാംഗീർ ആർട്ട് ഗാലറി, മുംബൈ (1997); ഇൻസ്റ്റിറ്റ്യൂട്ടോ ദെ ആർട്സ്  പ്ലാസ്റ്റികാസ്, മെക്സിക്കോ(2016) തുടങ്ങി നിരവധിയിടങ്ങളിൽ പ്രദർശിപ്പിക്കപ്പെട്ടിട്ടുണ്ട്. 
## കൊച്ചി മുസിരിസ് ബിനലെ 2018
ലഘുചിത്രം|കൊച്ചി മുസിരിസ് ബിനലെയിൽ 2018 ൽ പ്രിയ രവീഷ് മെഹ്റയുടെ  പ്രദർശനം
ലഘുചിത്രം|പ്രിയ രവീഷ് മെഹ്റയുടെ ഒരു രചന
കൊച്ചി മുസിരിസ് ബിനലെ 2018 ൽ കുട്ടിക്കാലത്ത് വീട്ടിലെത്തിയിരുന്ന  തുന്നൽ വിദഗ്ദ്ധരുടെ ഓർമകളാണ് പ്രിയ ബിനാലെയിൽ
പ്രദർശിപ്പിച്ചിരുന്നത്.റഫൂഗർമാർ എന്നറിയപ്പെട്ടിരുന്ന അതീവ തൊഴിൽ നൈപുണ്യമുണ്ടായിരുന്ന ഇവർ വില കൂടിയ ചിത്ര കമ്പളങ്ങളിലും മറ്റുമുണ്ടാകുന്ന ചെറിയ കീറലുകൾ വിദഗ്ദ്ധമായി തുന്നിച്ചേർത്തിരുന്നു. റഫൂഗർമാർ കൈ വച്ചാൽ വസ്ത്രങ്ങളിൽ അറ്റകുറ്റപ്പണികൾ (ഡാണിംഗ്) നടന്നുവെന്നേയെന്ന് തോന്നില്ല. റഫൂഗറി നെയ്ത്തിലെ ഈ 'അദൃശ്യമായ അഴിച്ചു പണി'യാണ് മെഹ്റ, തന്റെ സൃഷ്ടികളിലൂടെ അവതരിപ്പിക്കുന്നത്.  

നെയ്ത്തിൽ ഒഴിവാക്കിയ തുണികളുടെ തുണ്ടുകളും പേപ്പർ പൾപ്പും കൂട്ടി യോജിപ്പിച്ചു രണ്ടു ഫൈബറുകളെയും പുനസംഘടിപ്പിച്ചുകൊണ്ടാണ് ഇത് ചെയ്തിട്ടുള്ളത്. രണ്ടു വസ്തുക്കൾ കൂടിച്ചേരുമ്പോൾ പരുത്തതും യോജിക്കാത്തതുമായ ഫലമാണ് പൊതുവെ ഉണ്ടാവുക. എന്നാൽ ഈ രണ്ടു മാധ്യമങ്ങളും ഉണ്ടാക നത് ഒരേ ഉറവിടത്തിൽ നിന്നായതു കൊണ്ട് തന്നെ ഇവയെ അടിസ്ഥാനപരമായി ഒന്നായാണ് മെഹ്റ കാണുന്നത്. പേപ്പർ പൾപ്പും പുനചംക്രമണം ചെയ്ത ഉപേക്ഷിച്ച വസ്തു ക്കളും പ്രകൃതിദത്തമായ നാരുകളിൽ നിന്നുണ്ടാവുന്നതാണ്. ഈ പ്രവർത്തനത്തി ൽ പരീക്ഷണാത്മകമായ സാങ്കേതികവിദ്യ അനിവാര്യമായിരുന്നു. ഈ പ്രവർത്തനത്തിൽ പരീക്ഷണാത്മകമായ സാങ്കേതികവിദ്യ അനിവാര്യമായിരുന്നു. ഈ മിശ്രണത്തിലുടെ നിർമ്മിച്ചെടുത്ത ഫാബ്രിക്, സങ്കീർണമായ പദാർത്ഥ പരസ്പരാശ്രയത്വം പ്രദാനം ചെയ്യുന്നു. ഈ മിശ്രണത്തിലുടെ നിർമ്മിച്ചെടുത്ത ഫാബ്രിക്, സങ്കീർണമായ പദാർത്ഥ പരസ്പരാശ്രയത്വം പ്രദാനം ചെയ്യുന്നു. ഇതിൽ പേപ്പറിന്റെയോ തുണിയുടെയോ ഗുണങ്ങൾ അധികമായി എടുത്തു കാട്ടില്ല. ഇത്തരം ശൈലിയുടെ തുടർച്ച തന്നെയാണ് മെഹ്റയുടെ പിൻകാല സൃഷ്ടികളും.  പേപ്പറിൽ നിന്നും തുണിയിൽ നിന്നുമുള്ള പ്രകൃതിദത്ത ഫൈബറുകളുടെ സംയോജനവും പ്രകൃതിദത്തമായ നിറങ്ങളുടെ പ്രയോഗവുമാണ് ഇവരുടെ പ്രവർത്തനരീതി. ഈ പ്രക്രിയയിൽ പ്രദർശന വസ്തുവിന്റെ അലങ്കാരത്തിനായി ചെറുശാഖകൾ, വേര്, ഇല, തോൽ, തണ്ട്, ദളം, ഇതളുകൾ, പൂമ്പൊടി, കേസരം, വിത്ത് എന്നീ ലളിതമായ വസ്തുക്കളും ഇവർ ഉൾക്കൊള്ളിച്ചിരിക്കുന്നു.

## അവലംബം

## അധിക വായനയ്ക്ക്
* The Last Thread 
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:നെയ്ത്ത്
വർഗ്ഗം:ടെക്സ്റ്റൈൽ ഡിസൈൻ
വർഗ്ഗം:1961-ൽ ജനിച്ചവർ
വർഗ്ഗം:2018-ൽ മരിച്ചവർ
വർഗ്ഗം:വിശ്വഭാരതി സർവകലാശാലയിലെ പൂർവ വിദ്യാർത്ഥികൾ
ചന്തിരൂർ

കേരളത്തിലെ ആലപ്പുഴ ജില്ലയിലെ ഒരു ഗ്രാമമാണ് **ചന്തിരൂർ**. ദേശീയപാത 47 ൽ എറമല്ലൂരിനും അരൂറിനും ഇടയിലാണ് ഇത് സ്ഥിതി ചെയ്യുന്നത്. ചന്തിരൂർ, അരൂർ നിയമസഭാമണ്ഡലത്തിൻറെയും ആലപ്പുഴ പാർലമെൻററി മണ്ഡലത്തിൻറെയും കീഴിലാണ്. തിരുവിതാംകൂർ രാജ്യത്തിന്റെ ഭാഗമായിരുന്നു ഇത്. ചന്തിരൂർ കേരളത്തിലെ *സിദ്ധഗ്രാമം* എന്നും അറിയപ്പെടുന്നു.മലയാളത്തിലെ കവിയും നാടൻപാട്ട് രചയിതാവുമായ ചന്തിരൂർ ദിവാകരൻ, കവിയും കഥാകൃത്തും കാവ്യകൈരളി സാഹിത്യ മാസികയുടെ പത്രാധിപരുമായ ചന്തിരൂർ .കെ.എസ്.എ.റഷീദ് എന്നിവരുടെ ജന്മദേശം കൂടിയാണ് ചന്തിരൂർ എന്ന ഈ പ്രദേശം. ചന്തിരൂർ എന്നാൽ ചന്തമാർന്ന പ്രദേശം എന്നാണ് അർഥം . പണ്ട് വളരെയധികം നെൽകൃഷി ചന്തിരൂരിൽ ഉണ്ടായിരുന്നു. അങ്ങനെ ഹരിത മനോഹാരിത നിറഞ്ഞ ഗ്രാമമായിരുന്നു ചന്തിരൂർ . ശ്രീ മുഹമ്മദ് കുട്ടി (മമ്മൂട്ടി) ജനിച്ചത് ചന്തിരൂരിൽ ആണ്.. അദ്ദേഹം പ്രാഥമിക വിദ്യാഭ്യാസം നേടിയതും ആദ്യമായി വേദിയിൽ കയറിയതും ചന്തിരൂർ ഹയർ സെക്കണ്ടറി സ്ക്കൂളിൽ .. ബ്രഹ്മശ്രീ കരുണാകരഗുരു ജനിച്ചത് ചന്തിരൂരിലാണ്...

## താല്പര്യമുള്ള സ്ഥലങ്ങൾ
* കരുണാകര ഗുരുവിന്റെ ജന്മസ്ഥലം
* ചന്തിരൂർ ജാമിയ മില്ലിയ്യാ അറബിക് കോളേജ്
* ചന്തിരൂർ ജുമാ മസ്ജിദ്
* ചന്തിരൂർ പാലം
* ദൈവവേലി ക്ഷേത്രം
* കുമേരതുപ്പടി ക്ഷേത്രം
* ഔവർ ലേഡി ഓഫ് രാംസം ചർച്ച് ( കൊച്ചിയുടെ രൂപത ) 
* പുത്തൻതോട്™
* സെന്റ്. മേരിസ് ചർച്ച് ( എറണാകുളം-അങ്കമാലി അതിരൂപത ) 
*  വേലുതുള്ളി കായൽ

## അവലംബം

## ബാഹ്യ ലിങ്കുകൾ
* Karunakara Guru's Ashram 
*  Aroor panchayath
* To view road route click me.
*  JAMIA MILLIYYA ARABIC COLLEGE https://www.youtube.com/watch?v=1AwVKkPTCmM
ശിവപ്പ നായക്

കേലാടി നായക് സാമ്രാജ്യത്തിലെ പ്രശസ്തനായ ഒരു ഭരണാധികാരിയായിരുന്നു **കേലാടി ശിവപ്പ നായക്** (Shivappa Nayaka (ಶಿವಪ್ಪ ನಾಯಕ) (r.1645–1660). പതിനാറാം നൂറ്റാണ്ടിന്റെ അവസാന കാലത്ത് കർണാടകത്തിലെ വിജയനഗര സാമ്രാജ്യത്തിന്റെ‍‍‍‍ തുടർച്ചയായി ഭരണം നടത്തിയിരുന്ന വീരശൈവ ലിംഗായത്ത് വിഭാഗത്തിൽപ്പെട്ട ഭരണാധികാരിയായിരുന്നു ഇദ്ദേഹം. "ശിസ്ത്" എന്നറിയപ്പെട്ടിരുന്ന നികുതി വ്യവസ്ഥ നടപ്പിൽ വരുത്തിയ ശിവപ്പ നായക് **ശിസ്തിന ശിവപ്പ നായക്** എന്നും അറിയപ്പെട്ടിരുന്നു
## ഭരണം
നല്ലൊരു ഭരണാധികാരിയും യുദ്ധവീരനുമായിരുന്നു ശിവപ്പ നായക്. 1645 ലാണ് ഇദ്ദേഹം രാജ്യഭരണമേറ്റത്. പോർച്ചുഗീസ് ഭീഷണി നിലനിന്ന കാലഘട്ടമായിരുന്നു ഇത്. 1653 ആയപ്പോഴേക്കും ശക്തമായ പ്രതിരോധത്തോടെ പോർച്ചുഗീസ് അക്രമണത്തെ തുരത്താൻ ശിവപ്പ നായകിനു സാധിച്ചു. കൂടാതെ, പ്രധാന തുറമുഖങ്ങളായ മംഗലാപുരം, കുന്താപുര, ഹൊന്നവാർ എന്നിവ കേലാടി രാജവംശത്തിന്റെ നിയന്ത്രണത്തിലാക്കി. കന്നട തീരദേശ മേഖലയുടെ ആധിപത്യം നേടിയ ശേഷം ആധുനിക കേരളത്തിൽപ്പെട്ട കാസർകോഡ് ജില്ലയിലെ നീലേശ്വരം വരെയെത്തി വിജയസ്തൂപം സ്ഥാപിച്ചു. ചന്ദ്രഗിരി കോട്ട, ബേക്കൽ കോട്ട, മംഗലാപുരം കോട്ട എന്നിവ നിർമ്മിച്ചു. ശിസ്ത് എന്ന നികുതി ഘടന ഏറെ ശ്രദ്ധേയമായ ഒരു പരിഷ്കാരമായിരുന്നു. കൃഷിഭൂമിയുടെ തരവും വിളവും അനുസരിച്ച് അഞ്ച് തലത്തിലുള്ള നികുതി പിരിവ് ആണ് ഇതിലൂടെ നടത്തിയത്. കാർഷിക മേഖലയ്ക്ക് ഊന്നൽ കൊടുത്തുള്ള ഭരണത്തിലൂടെ രാജ്യത്തിന്റെ സാമ്പത്തിക ശേഷി അദ്ദേഹം മെച്ചപ്പെടുത്തി. ശൃംഗേരി മഠത്തിന്റെ  അദ്വൈത സിദ്ധാന്തത്തിലൂന്നിയുള്ള ജീവിതമായിരുന്നു ശിവപ്പ നായകിന്റേത്. എന്നാൽ, ക്രിസ്ത്യാനികളോടും കൊങ്കണികളോടും സഹാനുഭൂതി കാണിക്കുകയും അവർക്ക് കൃഷിക്കും വ്യാപാര ആവശ്യങ്ങൾക്കുമുള്ള ഭൂമി അനുവദിക്കുകയും കച്ചവട സൗകര്യങ്ങൾ നൽകുകയും ചെയ്തിരുന്നു.

## അവലംബം

വർഗ്ഗം:കർണ്ണാടകത്തിന്റെ ചരിത്രം
അഭിനയ

**അഭിനയ** (സംസ്കൃതം abhi- 'towards' + nii- 'മുൻകൂർ / ഗൈഡ്') ഇന്ത്യൻ സൗന്ദര്യശാസ്ത്രത്തിലെ മുഖഭാവത്തിന്റെ കലയാണ്. കൂടുതൽ കൃത്യമായി പറഞ്ഞാൽ "ഒരു പ്രേക്ഷകനെ (രസ) അനുഭവിച്ചറിയാൻ" ഒരു പ്രേക്ഷകനെ നയിക്കുക " (ഭാവ) എന്നതാണ്. ഭാരത മുനിയുടെ നാട്യ ശാസ്ത്രത്തിൽ നിന്ന് ഉരുത്തിരിഞ്ഞ ഈ ആശയം എല്ലാ ഇന്ത്യൻ ക്ലാസിക്കൽ നൃത്ത ശൈലികളുടെയും അവിഭാജ്യ ഘടകമായി ഉപയോഗിക്കുന്നു. നാട്യ ശാസ്ത്ര അനുസരിച്ച് അഭിനയയെ നാലായി വിഭജിക്കാം.
## ഇതും കാണുക
* Classical Indian dance
* Natyashastra
* Navarasa
* Nātyakalpadrumam
* Rasa (aesthetics)
* Sanskrit drama

## അവലംബം

## കൂടുതൽ വായനയ്ക്ക്
* 

വർഗ്ഗം:ഇന്ത്യൻ സംസ്കാരം
വർഗ്ഗം:നൃത്തം ഇന്ത്യയിൽ
സ്നേഹസാഗരം

സത്യൻ അന്തിക്കാട് സംവിധാനം ചെയ്ത് 1992-ൽ പുറത്തിറങ്ങിയ ചിത്രം ആണ് **സ്നേഹ സാഗരം** 

## അവലംബം

## ബാഹ്യ ലിങ്കുകൾ
*

വർഗ്ഗം:1992-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
ഗൗരി ഖാൻ

**ഗൗരി ഖാൻ** (ജനനം, ഗൗരി ചിബ്ബർ; ഒക്ടോബർ 8, 1970) ഒരു ഇന്ത്യൻ ചലച്ചിത്ര നിർമ്മാതാവും ഇന്റീരിയർ ഡിസൈനറുമാണ്. കൂടാതെ ബോളിവുഡ് താരം ഷാരൂഖ് ഖാന്റെ ഭാര്യയുമായ അവർ അദ്ദേഹവുമൊത്ത്, മോഷൻ പിക്ചർ പ്രൊഡക്ഷൻ കമ്പനിയായ റെഡ് ചില്ലീസ് എന്റർടൈൻമെന്റിലെയും അതിന്റെ അനുബന്ധ സ്ഥാപനങ്ങളുടേയും സഹ സ്ഥാപികയും സഹ ചെയർപേഴ്സണുമാണ്.  2018 ൽ ഫോർച്യൂൺ മാസികയുടെ "ഏറ്റവും ശക്തരായ 50 സ്ത്രീകളിൽ" ഒരാളായി ഗൗരി ഖാൻ തിരഞ്ഞെടുക്കപ്പെട്ടിരുന്നു.

## മുൻകാലജീവിതം
ഗൗരി ഖാൻ ഡൽഹിയിൽ പഞ്ചാബി ഹിന്ദു ബ്രാഹ്മണ മാതാപിതാക്കളായ സവിത, കേണൽ രമേശ് ചന്ദ്ര ചിബ്ബർ എന്നിവരുടെ മകളായി ജനിച്ചു. ലോറെറ്റോ കോൺവെന്റ് സ്കൂളിൽ നിന്ന് സ്കൂൾ വിദ്യാഭ്യാസവും ഡൽഹിയിലെ മോഡേൺ സ്കൂളിൽ നിന്ന് പന്ത്രണ്ടാം ക്ലാസും പൂർത്തിയാക്കിയ ഗൗരി ഖാൻ ലേഡി ശ്രീ റാം കോളേജിൽ നിന്ന് ബി.എ. ബിരുദം നേടി. കൂടാതെ നാഷണൽ ഇൻസ്റ്റിറ്റ്യൂട്ട് ഓഫ് ഫാഷൻ ടെക്നോളജിയിൽ നിന്ന് ഫാഷൻ ഡിസൈനിൽ ആറുമാസത്തെ കോഴ്‌സും പൂർത്തിയാക്കി.

## സ്വകാര്യജീവിതം
ഷാരൂഖ് ഖാൻ ബോളിവുഡിൽ തുടക്കം കുറിക്കുന്നതിനു മുമ്പ് 1984 ൽ ഡൽഹിയിൽവച്ചാണ് ഗൗരി അദ്ദേഹത്തെ കണ്ടുമുട്ടുന്നത്. ആറ് വർഷം നീണ്ടുനിന്ന പ്രണയത്തിനുശേഷം 1991 ഒക്ടോബർ 25 ന് അവർ വിവാഹിതരായി. അവർക്ക് 3 മക്കളുണ്ട്: മകൻ ആര്യൻ ഖാൻ (ജനനം: 12 നവംബർ 1997), മകൾ സുഹാന ഖാൻ (ജനനം 22 മെയ് 2000), മകൻ അബ്രാം ഖാൻ (ജനനം 27 മെയ് 2013; സറോഗസി വഴി).

## ഔദ്യോഗിക ജീവിതം
2002 ൽ ഗൗരി ഖാനും ഭർത്താവ് ഷാരൂഖ് ഖാനും റെഡ് ചില്ലീസ് എന്റർടൈൻമെന്റ് എന്ന ചലച്ചിത്ര നിർമ്മാണ വിതരണ കമ്പനി സ്ഥാപിച്ചു. 1999 ൽ ദമ്പതികൾ ആദ്യമായി സ്ഥാപിച്ച ഡ്രീംസ് അൺലിമിറ്റഡിൽ നിന്നാണ് ഇത് രൂപാന്തരപ്പെട്ടത്. ഫറാ ഖാൻ സംവിധാനം ചെയ്ത മേം ഹൂം നാ ആയിരുന്നു അവർ ആദ്യമായി നിർമ്മിച്ച ചിത്രം. കോ-ചെയർപേഴ്‌സണായും ബാനറിൽ നിർമ്മിക്കുന്ന എല്ലാ സിനിമകളുടെയും പ്രധാന നിർമ്മാതാവായും ഗൗരി ഖാൻ പ്രവർത്തിക്കുന്നു. മേം ഹൂം നാ (2004), ഓം ശാന്തി ഓം (2007), മൈ നേം ഈസ് ഖാൻ (2010), റാ.വൺ (2011), ചെന്നൈ എക്സ്പ്രസ് (2013), ഹാപ്പി ന്യൂ ഇയർ (2014), ദിൽ‌വാലെ (2015) എന്നിവയുൾപ്പെടെ നിരവധി വിജയകരമായ ചിത്രങ്ങൾ ഖാൻ നിർമ്മിച്ചിട്ടുണ്ട്.

2016 ൽ സത്യ പോളിനായി ‘കോക്ക്‌ടെയിൽസ് ആൻഡ് ഡ്രീംസ്’ എന്ന പേരിൽ ഒരു ഫാഷൻ ശേഖരം ഖാൻ രൂപകൽപ്പന ചെയ്തിട്ടുണ്ട്. മന്നത്തിന്റെ ബാന്ദ്ര ബംഗ്ലാവ് പുതുക്കിപ്പണിയുന്നതിനിടയിലാണ് ഖാൻ ആദ്യമായി ഇന്റീരിയർ ഡിസൈനിൽ താൽപര്യം പ്രകടിപ്പിച്ചത്. എന്നിരുന്നാലും, 2010 ൽ, ഇന്റീരിയർ ഡിസൈനറും അടുത്ത സുഹൃത്തും ആയ സുസ്സാൻ ഖാനുമായി സഹകരിച്ച് ഇന്റീരിയർ ഡിസൈനിംഗിൽ അവർ പ്രത്യേകമായി ഇന്റീരിയർ പ്രോജക്ടുകൾ രൂപകൽപ്പന ചെയ്തു തുടങ്ങി. 2011 ൽ ഗൗരി  ഖാനുമായി സുസ്സാൻ വീണ്ടും പങ്കാളിത്തത്തോടെ മുംബൈയിൽ ചാർക്കോൾ പ്രോജക്ട് ഫൗണ്ടേഷൻ ആരംഭിച്ചു. ഇതിനുശേഷം ഗൗരി ഖാൻ തന്റെ ആദ്യത്തെ ഇന്റീരിയർ സ്റ്റോർ ‘ഡിസൈൻ സെൽ’ എന്ന പേരിൽ മുംബൈയിലെ വോർലിയിൽ 2014 ന്റെ തുടക്കത്തിൽ ആരംഭിച്ചു. 2017 ഓഗസ്റ്റിൽ ഖാൻ തന്റെ ഡിസൈൻ സ്റ്റുഡിയോ ആയ *ഗൗരി ഖാൻ ഡിസൈൻസ്* മുംബൈയിലെ ജുഹുവിൽ ആരംഭിച്ചു.

2018 ൽ ഇന്റീരിയർ ഡിസൈൻ മേഖലയിലെ പ്രവർത്തനത്തിന് ഖാന് *എക്സലൻസ് ഇൻ ഡിസൈൻ അവാർഡ്* ലഭിക്കുകയുണ്ടായി.

## ഫിലിമോഗ്രാഫി
### നിർമ്മാതാവ് എന്ന നിലയിൽ

## അവലംബം

## പുറംകണ്ണികൾ

* 

വർഗ്ഗം:ഷാരൂഖ് ഖാൻ
വർഗ്ഗം:1970-ൽ ജനിച്ചവർ
വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ
വർഗ്ഗം:പഞ്ചാബികൾ
എൽപി (ഗായിക)

ഒരു അമേരിക്കൻ ഗായികയും ഗാനരചയിതാവുമാണ് **ലോറ പെർഗോളിസ്** (ജനനം മാർച്ച് 18, 1981) എന്ന  **എൽപി**. നാലു ആൽബങ്ങൾ പുറത്തിറക്കിയിട്ടുണ്ട്. ഷെർ, റിഹാന, ബാക്ക്സ്ട്രീറ്റ് ബോയ്സ്, ലിയോണ ലൂയ്സ്, ക്രിസ്റ്റീനാ അഗീലെറാ എന്നിവർക്കായി ഗാനങ്ങൾ എഴുതിയിട്ടുണ്ട്..
## അവലംബങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ വനിതാ ഗായിക-ഗാനരചയിതാക്കൾ
വർഗ്ഗം:1981-ൽ ജനിച്ചവർ
വർഗ്ഗം:ഉഭയവർഗപ്രണയികളായ സ്ത്രീകൾ
ബോഗിബീൽ പാലം

വടക്ക് കിഴക്ക് ഇന്ത്യൻ സംസ്ഥാനമായ ആസ്സാമിലെ ബ്രഹ്മപുത്ര നദിയിൽ ദിബ്രുഗഡ് ജില്ലയെയും അരുണാചൽ പ്രദേശിലെ ധേമാജി ജില്ലയെയും ബന്ധിപ്പിക്കുന്ന റെയിൽ – റോഡ് പാലം ആണ് **ബോഗിബീൽ പാലം** (ആസ്സാമീസ്: বগীবিল). ഇന്ത്യയിലെ ഏറ്റവും നീളമുള്ള ഈ റെയിൽ – റോഡ് പാലം1997 -ൽ അന്നത്തെ പ്രധാനമന്തിയായിരുന്ന ശ്രീ ദേവഗൗഡ നിർമ്മാണോൽഘാടനം നിർവഹിക്കുകയും  ‘ബോഗിബീൽ’ അടൽ ബിഹാരി വാജ്പേയിയുടെ ജന്മദിനത്തിൽ പ്രധാനമന്ത്രി നരേന്ദ്ര മോദി 2018 ഡിസംബർ 25 ന് ഉദ്ഘാടനം ചെയ്തു. മുകളിൽ 3 വരി റോഡും താഴെ ഇരട്ട റെയിൽപാതയുമാണ് ഇതിലുള്ളത്.പൂർത്തീകരണത്തിന് 5900 കോടി ചെലവ് ആയ ഈ പാലം 4.94 കിലോമീറ്റർ നീളവും ബ്രഹ്മപുത്ര നദീനിരപ്പിൽ നിന്ന് 32 മീറ്റർ ഉയരവും കാണപ്പെടുന്നു. ആസ്സാം– അരുണാചൽ ദൂരം 170 കിലോമീറ്റർ കുറയ്ക്കാൻ ഈ പാലത്തിനുകഴിയുമെന്നത് ഇതിൻറെ സവിശേഷതയാണ്. വടക്കുകിഴക്കൻ മേഖലയുടെ വികസനത്തിൽ ഈ പാലം നിർണായകമായ പങ്കുവഹിക്കാൻ കഴിയും. ഈ പാലത്തിലൂടെ അരുണാചലിലേക്ക് വേഗത്തിൽ സൈന്യത്തെ എത്തിക്കാനാവും.

## അവലംബം

വർഗ്ഗം:ഇന്ത്യയിലെ റെയിൽവേ പാലങ്ങൾ
വർഗ്ഗം:പാലങ്ങൾ
കന്നുകാലിയിനങ്ങളുടെ പട്ടിക

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V

## W

## X

## Y

## Z

## അവലംബം

## ബാഹ്യ ലിങ്കുകൾ
* Breeds of Cattle – Oklahoma State University
* Breeds of Cattle – Cattle.com
* Breeds of Cattle  – Cow World
* Cattle Breeds  – Embryoplus.com
* Breeds of Cattle – Official 2nd Edition
* Cattle Breeds of the World
* Portuguese Cattle Breeds 
* EuReCa - Towards self-sustainable EUropean, REgional CAttle breeds
* Native cow varieties of India

വർഗ്ഗം:പശുപരിപാലനം
ശുഭഗി റാവു

സിംഗപ്പൂർ കേന്ദ്രീകരിച്ചു പ്രവർത്തിക്കുന്ന കലാകാരിയും എഴുത്തുകാരിയുമാണ് **ശുഭഗി റാവു**. 
## ജീവിതരേഖ
ഡൽഹി സർവകലാശായിൽ നിന്നു ബിരുദവും സിംഗപ്പൂർ സർവകലാശായിൽ നിന്നു എം.എഫ്.എ ബിരുദവും നേടി. 2014 മുതൽ പുസ്തകങ്ങൾ നശിപ്പിക്കുന്നതിനെക്കുറിച്ച് ശുഭഗി ഗവേഷണം നടത്തിവരികയാണ്. ഈ ഗവേഷണ ഫലങ്ങൾ ക്രോഡീകരിച്ച് 'പൾപ്: എ ഷോർട്ട് ബയോഗ്രഫി ഓഫ് ദി ബാനിഷ്ഡ് ബുക്ക് എന്ന പേരിൽ പുസ്തകവും ശുഭഗി പ്രസിദ്ധീകരിച്ചിട്ടുണ്ട്. ഇതിൻറെ ആദ്യ ഭാഗമായ 'റിട്ടൺ ഇൻ ദി മാർജിൻസി'ന് എപിബി സിഗ്നേച്ചർ പ്രൈസ് 2018 ൻറെ ജൂറേഴ്സ് അവാർഡ് ലഭിച്ചിട്ടുണ്ട്. സിംഗപ്പൂർ ലിറ്ററേച്ചർ പ്രൈസ് 2018 ലെ ചുരുക്കപ്പട്ടികയിലും ഈ പുസ്തകം ഇടം നേടിയിരുന്നു.

## സൃഷ്ടികൾ
* 'പൾപ്: എ ഷോർട്ട് ബയോഗ്രഫി ഓഫ് ദി ബാനിഷ്ഡ് ബുക്ക്'
*  'റിട്ടൺ ഇൻ ദി മാർജിൻസ്'
## കൊച്ചി മുസിരിസ് ബിനലെ 2018
ലഘുചിത്രം|ശുഭഗി റാവുവിന്റെ കൊച്ചി മുസിരിസിലെ നാലാം പതിപ്പിലെ പ്രതിഷ്ഠാപനം, 'റൗളിന്റെ കാഴ്ചയും വായനാമുറിയും' (ഒരു ഭാഗം)
കൊച്ചി-മുസിരിസ് ബിനാലെ നാലാം ലക്കത്തിൻറെ പ്രധാന വേദിയായ ഫോർട്ട്കൊച്ചി ആസ്പിൻവാൾ ഹൗസിലെ കടലിനോട് അഭിമുഖമായി നിൽക്കുന്ന കെട്ടിടത്തിലാണ് വായനാശാലകളെ കലാരൂപമാക്കിയ ശുഭഗി റാവുവിൻറെ പ്രതിഷ്ഠാപനം.  വീഡിയോ, ഫോട്ടോ, പ്രതിഷ്ഠാപനം എന്നിങ്ങനെ മൂന്ന് വിഭാഗങ്ങളിലായാണ് ശുഭഗിയുടെ പ്രദർശനം ഒരുക്കിയിരിക്കുന്നത്. 'റൗളിന്റെ  കാഴ്ചയും വായനാമുറിയും' എന്ന് പേരിട്ടിരിക്കുന്ന ഈ പ്രതിഷ്ഠാപനത്തിൽ വായനശാലകളെ തകർക്കുന്നതിലൂടെ എങ്ങനെയാണ് ചരിത്രം തിരുത്തിയെഴുതുന്നതെന്നും പറയുന്നു. പകുതി കഥയും പകുതി യാഥാർത്ഥ്യവുമായ രചനാരീതിയാണ് ശുഭഗി തൻറെ പ്രതിഷ്ഠാപനത്തിന് നൽകിയിരിക്കുന്നത്. പുസ്തക കള്ളക്കടത്തുകാരുടെ ഭൂപടം ലഭിക്കുന്ന എസ് റൗൾ എന്ന കേണൽ ഓഫീസറിലൂടെയാണ് ഈ പ്രതിഷ്ഠാപനം പുരോഗമിക്കുന്നത്. കൊച്ചിയിലെ പ്രാദേശിക വായനശാലക്കാരും എഴുത്തുകാരുമെല്ലാം ഇതിൻറെ വീഡിയോ പ്രതിഷ്ഠാപനത്തിൽ ഉൾപ്പെട്ടിരിക്കുന്നു. ശാസ്ത്രപഠനം, സാങ്കേതിക ഉത്പന്നങ്ങൾ, സാഹിത്യ രചനകൾ, മാറ്റി നിറുത്തപ്പെട്ട ചരിത്രങ്ങൾ എന്നിവയിലാണ് ശുഭഗിയുടെ താത്പര്യവും സൃഷ്ടികളുമെന്ന് അനിത ദുബെ ചൂണ്ടിക്കാട്ടിയിട്ടുണ്ട്. അച്ചടി ശാലകളിൽ കാണാറുള്ള പഴയ അച്ചു നിരത്തുന്ന തടി ഉപകരണങ്ങളാണ് ശുഭഗിയുടെ പ്രദർശനത്തിൽ നമ്മുടെ കാഴ്ചയിൽ ആദ്യം ഉടക്കുന്നത്. പിന്നീട് കൊച്ചിയിലെ വായനശാലകളിലെ പഴയ പുസ്തകങ്ങളുടെ വലിയ ചിത്രങ്ങളും കാണാം. അതിനു ശേഷമാണ് റൗളിലൂടെ കഥ പറയുന്ന വീഡിയോ പ്രതിഷ്ഠാപനം. കാഴ്ചക്കാരെ പിടിച്ചിരുത്തുന്ന ദൃശ്യഭംഗിയും അതോടൊപ്പം ചിന്തോദ്ദീപകങ്ങളായ അടിക്കുറിപ്പുകളും ഇതിൻറെ മിഴിവ് കൂട്ടുന്നു

## അവലംബം

## അധിക വായനയ്ക്ക്
* Her ‘his’tory 
## പുറം കണ്ണികൾ
* വെബ് സൈറ്റ്
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:സിംഗപ്പൂരിലെ  കലാകാരികൾ
വർഗ്ഗം:എഴുത്തുകാർ
നൂറ്റാണ്ടുകളുടെ പട്ടിക

താഴെ കൊടുത്തിരിക്കുന്ന താളുകളിൽ വിവിധ നൂറ്റാണ്ടുകളിലും സഹസ്രാബ്ദങ്ങളിലും നടന്ന സംഭവങ്ങളെ കുറിച്ചുള്ള വിവരങ്ങളാണുള്ളത്.

## ഇതും കാണുക

* List of millennia
* List of decades
* List of years
* List of timelines
* കാലാനുക്രമണിക
* വര്ഷങ്ങളുമായി ബന്ധപ്പെട്ട മറ്റ് ഗ്രൂപ്പുകൾ കാണുവാൻ കലണ്ടർ, കലണ്ടറുകളുടെ പട്ടിക എന്നീ താളുകൾ നോക്കുക.
* See history, history by period, and periodization for different organizations of historical events.
* For earlier time periods, see Timeline of the Big Bang, Geologic time scale, Timeline of evolution, and Logarithmic timeline.
വർഗ്ഗം:നൂറ്റാണ്ടുകൾ
ല ബെല്ല

1536-ൽ പ്രമുഖ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി ചിത്രീകരിച്ചിരിക്കുന്ന ഒരു അജ്ഞാത സ്ത്രീയുടെ ചിത്രമാണ് **ല ബെല്ല**. ഇപ്പോൾ ഫ്ലോറൻസിലെ പലാസ്സോ പിട്ടിയിൽ ഈ ചിത്രം സൂക്ഷിച്ചിരിക്കുന്നു. നവോത്ഥാനത്തിൻറെ അനുയോജ്യമായ അനുപാതങ്ങൾ സംയോജിച്ച് സ്വാഭാവികമായി ഒരു സ്ത്രീയെ വരച്ചു കാണിക്കുന്നതിലൂടെ ഈ ചിത്രം പക്വത നേടിയ ഒരു കലാകാരനെ  ഈ ചിത്രത്തിലൂടെ കാണാൻ കഴിയുന്നു. വളരെ വ്യക്തമായ ഒരു കലാസൃഷ്ടിയാണിത്.പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന ടിഷ്യൻ മൈക്കലാഞ്ചലോയോടൊപ്പം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. 

വിയന്നയിലെ അറുപതുവയസ്സിനുമുകളിലുള്ള ആർട്ട് രക്ഷാധികാരിയുടെ ഉത്തരവുപ്രകാരം മുഖസ്തുതിയാൽ പുനർനിർമ്മിച്ച ഛായാചിത്രം ല ബെല്ല, ടിഷ്യൻറെ പോർട്രെയ്റ്റ് ഓഫ് ഇസബെല്ലാ ഡി എസ്റ്റെയ്ക്കു പകരമായി പലപ്പോഴും ചർച്ച ചെയ്യപ്പെടുന്നു. കണ്ണ്, മുടി എന്നിവയുടെ നിറം, പുരികം, ലൈംഗിക വശ്യത എന്നിവ കൊണ്ട് ഇസബെല്ലാ ഡി എസ്റ്റെ പോർട്രെയിറ്റുകൾ എല്ലാം തന്നെ തുല്യ ലക്ഷണമുള്ളതായി തീരുന്നു.

ടിഷ്യൻ വീനസ് ഓഫ് ഉർബിനോയും ഇതേ മാതൃക തന്നെ ഉപയോഗിച്ചിരിക്കാം.  ഇസബെല്ലയുടെ മകൾ എലിയോന ഗോൺസാഗയുടെ ഭർത്താവായിരുന്ന ഉർബിനോ ഡ്യൂക്ക് ഫ്രാൻസെസ്കോ മരിയ ഐ ഡെല്ലാ റോവർ രണ്ട് ചിത്രങ്ങളും എഴുത്തുമൂലമായ തെളിവിനായി കത്തുകളിൽ രേഖപ്പെടുത്തിയിട്ടുണ്ട്. അവരുടെ മകന്റെ വിവാഹത്തിനു വേണ്ടിയാണ് വീനസ് ഓഫ് ഉർബിനോ വരപ്പിച്ചത്. അതിനാൽ ഒരേ കുടുംബത്തിന്റെ സമാനതകളും പരിസ്ഥിതിയും ചിത്രങ്ങളിൽ കാണപ്പെടുന്നു.

ചിഹ്ന ഭാഷ: സിബെല്ലിനോ ഫാഷൻ ലാ ബെല്ലയെ വെനീഷ്യൻ പക്വതയുള്ള കുലീന സ്ത്രീ ബന്ധത്തിലേയ്ക്ക് വിരൽ ചൂണ്ടുന്നു. സിബെല്ലിനോ ധരിച്ച ആദ്യത്തെ സ്ത്രീകളിൽ ഒരാളാണ് ഇസബെല്ലാ ഡി എസ്റ്റെ.

## ചിത്രകാരനെക്കുറിച്ച്

പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
## അവലംബം


വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ടിഷ്യൻ ചിത്രങ്ങൾ
കോളിയൂർ

കാസർഗോഡ് ജില്ലയിലെ മഞ്ചേശ്വരം താലൂക്കിലെ ഒരു വില്ലേജ് ആണ് **കോളിയൂർ**.

## ഗതാഗതം
വടക്ക് മംഗലാപുരത്തേയും തെക്ക് കോഴിക്കോടിനേയും ബന്ധിപ്പിക്കുന്ന ദേശീയപാത 66-ൽ നിന്നും ഇവിടേക്ക് പ്രാദേശിക റോഡുകൾ ഉണ്ട്. മംഗലാപുരം-പാലക്കാട് പാതയിലുള്ള മഞ്ചേശ്വരം ആണ് അടുത്തുള്ള റയിൽവേ സ്റ്റേഷൻ. മാംഗളൂർ വിമാനത്താവളവും അടുത്തായി സ്ഥിതി ചെയ്യുന്നു.

## ഭാഷകൾ
ഹാവികന്നട, മലയാളം, കന്നഡ, തുളു, കോട്ട, ബ്യാരി, കൊങ്കണി തുടങ്ങിയ ഒന്നിലധികം ഭാഷകളാണ് ഈ പ്രദേശങ്ങളിലെ ജനങ്ങൾ സംസാരിക്കുന്നത്.  

## ഭരണസംവിധാനം
കാസർഗോഡ് ലോകസഭാമണ്ഡലത്തിന്റെ ഭാഗമായ ഈ ഗ്രാമം, മഞ്ചേശ്വരം നിയമസഭാ നിയോജകമണ്ഡലത്തിൽപ്പെട്ട മീഞ്ച ഗ്രാമപഞ്ചായത്തിൽ സ്ഥിതി ചെയ്യുന്നു..
  
## അവലംബം

## പുറത്തുനിന്നുള്ള കണ്ണികൾ
* കാസർഗോഡ് താലൂക്ക് ഓഫീസുകൾ 
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
നിർ‌വാണം

ബുദ്ധവിശ്വാസപ്രകാരം നിർവാണമെന്നാൽ മരണമാണ്. നിർവ്വാണമടയുക എന്നു പറഞ്ഞാൽ പൂർണ്ണമായി വിലയിക്കുക അല്ലെങ്കിൽ ശൂന്യമായിത്തീരുക എന്നാണർത്ഥം. പുനർജന്മത്തിൽ നിന്നുള്ള മോചനം എന്നും വ്യാപകാർത്ഥത്തിൽ നിർവ്വാണത്തെ നിർവ്വചിക്കാം. തൃഷ്ണയാണ് ജന്മങ്ങൾ നീട്ടിക്കൊണ്ടു പോകുന്നത്. തൃഷ്ണയുടെ അഭാവമാണ് നിർവ്വാണം എന്നും പറയുന്നു." നിർണ്ണാചവിയിൽ ജനന മരണങ്ങൾക്ക് സ്ഥാനമില്ല അവിടെ നിന്ന് ആരും അധപതിക്കുകയില്ല. അവിടെ വ്യക്തിത്വമില്ല. അറിയുകയോ കാണുകയോ ചെയ്യുന്ന അവസ്ഥയല്ല നിർവാണം. അവിടെ ജലം ഭൂമി തുടങ്ങിയവയൊന്നുമില്ല എന്നും പറയുന്നു.   നിർവ്വാണം പ്രാപിച്ച ശേഷവും ചിലപ്പോൾ ശരീരം യാത്ര തുടർന്നു കൊണ്ടിരിക്കുന്നു.പഞ്ചസ്കന്ധങ്ങൾ വിലയം പ്രാപിച്ചിട്ടില്ല.അതിനാൽ,മനുഷ്യൻ പൂർണ്ണ സ്വതന്ത്രനല്ല. എങ്കിലും രാഗദോഷാദികൾക്കൊന്നും അയാളെ അടിമപ്പെടുത്തുവാൻ കഴിയുകയില്ല ഈ നിർവ്വാണത്തെയാണ് സോപാദിശേഷ നിർവ്വാണമെന്ന് വിളിക്കുന്നത്.അനുപാദിശേഷ നിർവ്വാണം മരണശേഷമുള്ള സ്ഥിതിയാണ്. ഇവയ്ക്ക് യഥാക്രമം നിർവ്വാണമെന്നും പരിനിർവ്വാണമെന്നും പേരുകളുണ്ട്. ബുദ്ധൻ പ്രാപിച്ച നിർവ്വാണത്തെ മഹാ പരിനിർവ്വാണമെന്ന് വിളിക്കുന്നു. അദ്ദേഹത്തിനൊഴികെ മറ്റാർക്കും ഈ വരം ലഭിച്ചിട്ടില്ല എന്ന് ബുദ്ധമതാനുകൂലികൾ വിശ്വസിക്കുന്നു. മഹായാനത്തിന്റെ പിറവിയോടു നിർവാണ സംബന്ധമായ ആശയങ്ങളിലും പല വ്യത്യാസങ്ങളും വന്നു. ജീവിതം ജനനത്തിൽ ആരംഭിച്ച് മരണത്തിൽ അവസാനിക്കുന്നില്ല. അത് അനന്തമായ ജന്മങ്ങളിൽ ഒരു കണ്ണി മാത്രമാണ്. ആ ഓരോ കണ്ണിയുടെയും സ്വഭാവം എന്തായിരിക്കുമെന്ന് മുൻ ജന്മത്തിൽ ചെയ്ത കർമ്മങ്ങളാണ് നിർണ്ണയിക്കുന്നത്.ഈ ചങ്ങലയിൽ നിന്നുള്ള മോചനമാണ് നിർവ്വാണം"

## അവലംബം

വർഗ്ഗം:ബുദ്ധമത തത്ത്വചിന്തകർ
വർഗ്ഗം:ബുദ്ധമതം - അപൂർണ്ണലേഖനങ്ങൾ
വർഗ്ഗം:ബുദ്ധമതചിന്തകർ
അലൻ അഡ്ലർ

**അലൻ ആഡ്ലർ** ഒരു അമേരിക്കൻ കണ്ടുപിടിത്തക്കാരൻ ആണ്. പറക്കുന്ന ചിറകുകളും, റിംഗുകളും ഡിസ്കുകളും ഉള്ള ഫുട്ബാൾ പോലെയുള്ള എയറോഡൈനാമിക് കളിപ്പാട്ടങ്ങളും അദ്ദേഹത്തിന്റെ കണ്ടുപിടിത്തങ്ങളിൽ ഉൾപ്പെടുന്നു. അദ്ദേഹത്തിന്റെ എയറോബി പ്രോ ഫ്ലയിംഗ് റിംങ് വളരെ ദൂരേക്ക് എറിയുന്ന വസ്തുവായി നിരവധി ലോക റെക്കോഡുകൾ സൃഷ്ടിച്ചു..

## അവലംബം

## ബാഹ്യ ലിങ്കുകൾ
* Aerobie website
* Inventor portrait on Vimeo

വർഗ്ഗം:അമേരിക്കൻ കണ്ടുപിടിത്തക്കാർ
വർഗ്ഗം:ജീവിച്ചിരിക്കുന്നവർ
ആലീസ് (ചിത്രം)

ഫ്രാൻസിൽ നിന്നുള്ള ഇറ്റാലിയൻ ജൂത ചിത്രകാരനും ശില്പിയുമായിരുന്ന ആമേഡിയോ മോഡിഗ്ലിയാനി ചിത്രീകരിച്ച ഒരു എണ്ണഛായാചിത്രമാണ് **ആലീസ്.** 1928-ൽ ഡാനിഷ് നാഷണൽ ഗ്യാലറിയിൽ സംഭാവനയായി നൽകിയ ഈ ചിത്രം ഇപ്പോൾ  മ്യൂസിയത്തിൽ തൂക്കിയിരിക്കുന്നു.

## വിവരണം
ലളിതമായ നീല നിറത്തിലുള്ള വസ്ത്രം ധരിച്ചു കൊണ്ട് ഇരിക്കുന്ന ഒരു പെൺകുട്ടിയെ മോഡിഗ്ലിയാനി ഈ ചിത്രത്തിൽ ചിത്രീകരിച്ചിരിക്കുന്നു. ബദാം ആകൃതിയിലുള്ള കണ്ണുകളിലൂടെ കാഴ്ചക്കാരെ ഉറ്റു നോക്കുന്ന ആലീസിൻറെ ഇരുണ്ട മുഖവും വസ്ത്രത്തിൽ ആകസ്മികമായി വീണുകിടക്കുന്ന മുടിയും ആഫ്രിക്കൻ ഗോത്രങ്ങളുടെ മുഖത്തെ മനഃപൂർവ്വം മറച്ചുവച്ചുകൊണ്ട് ചിത്രകാരൻ മുഖം കൂടുതൽ ഭംഗിയാക്കുന്നു.

കലാകാരന്റെ ഒരു പ്രത്യേക ഊർജ്ജസ്വലത കൈവരിക്കുന്ന ഈ ചിത്രത്തിൽ ലളിതമായ തുണിയിൽ നീല മുതൽ ടെറാക്കോട്ട വരെ വ്യത്യാസപ്പെടുന്ന കളർ പ്ലാനിൽ കഴിയുന്നത്ര അസാധാരണമായ ഒരു ദൃശ്യതീവ്രത സൃഷ്ടിക്കാൻ മോഡിഗ്ലിയാനി ശ്രമിച്ചിരിക്കുന്നു.  
## ഉറവിടങ്ങൾ
*Wayne, Kenneth. *Modigliani and the artists of Montparnasse.* — New York: Abrams, 2002. — С. 109.
*Nørgaard Larsen, Peter. *SMK highlights: Statens Museum for Kunst.* — Kbh.: Statens Museum for Kunst, 2005. — .

വർഗ്ഗം:സ്ത്രീകളുടെ ചിത്രങ്ങൾ
എന്റെ മെഴുകുതിരി അത്താഴങ്ങൾ

സൂരജ് തോമസിന്റെ സംവിധാനത്തിൽ 2018 ൽ പുറത്തിറങ്ങിയ മലയാള റൊമാന്റിക് കോമഡി ചിത്രമാണ് **എന്റെ മെഴുകുതിരി അത്താഴങ്ങൾ.** എന്റെ മെഴുകുതിരി അത്താഴങ്ങൾ 2018 ജൂലൈ 27 നാണ് പുറത്തിറങ്ങിയത്.മിയയോടൊപ്പവും പ്രധാന വേഷത്തിലെത്തുന്ന അനൂപ് മേനോനാണ് ഈ ചിത്രത്തിന്റെ തിരക്കഥ തയ്യാറാക്കിയത്. ദിലീഷ് പോത്തൻ, ലാൽ ജോസ്, ബൈജു, അലൻസിയർ ലീ ലോപ്പസ്, വി കെ. പ്രകാശ്, ഹന്ന റജി കോശി, ശ്രീകാന്ത് മുരളി, നിസ എൻ.പി എന്നിവരാണ് ഈ ചിത്രത്തിൽ പ്രധാന വേഷങ്ങൾ ചെയ്തിരിക്കുന്നത്. ഈ ചിത്രത്തിൽ സംഗീതസംവിധായകൻ എം. ജയചന്ദ്രനാണ്. അനൂപ് മേനോനോടൊപ്പം സിനിമയുടെ പശ്ചാത്തലം നിർവഹിച്ചിരിക്കുന്നത് രാഹുൽ രാജ് ആണ്.

## അവലംബം

## ബാഹ്യ ലിങ്കുകൾ

വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ
വെറ്റിലപ്പാറ, മലപ്പുറം

മലപ്പുറം ജില്ലയിൽ ഏറനാട് താലൂക്കിൽ  അരീക്കോട് നഗരാതിർത്തിയിലുള്ള ഒരു ഗ്രാമമാണ് **വെറ്റിലപ്പാറ**. കോട്ടയം ഭാഗത്തു നിന്നും കുടിയേറി വന്ന വലിയ ജനസമൂഹമാണ് ഇന്നത്തെ വെറ്റിലപ്പാറയെ കെട്ടിപ്പടുത്തത്. ഒരു വോളിബോൾ ഗ്രാമം കൂടിയാണിത്  വെറ്റിലപ്പാറവില്ലേജിൽ 2011ലെ സെൻസസ് അനുസരിച്ച് 1973 കുടുംബങ്ങളിലായി 8,696 (4310 പുരുഷന്മാർ +4386 സ്ത്രീകൾ) ആണ് ജനസംഖ്യ. 979 പേർ 5 വയസ്സിനു താഴെയുള്ളവരാണ്. സ്ത്രീപുരുഷാനുപാതം 1018 ആണ്. കുട്ടികളൂടെ സ്ത്രീപുരുഷാനുപാതം 1074 ആണ്. 

93.00 ആണ് ഇവിടുത്തെ സാക്ഷരത. വെറ്റിലപ്പാറയിൽ ഒരു വില്ലേജ് ആസ്ഥാനം ഉണ്ട്. വെറ്റിലപ്പാറ ഗവ. ഹൈസ്കൂൾ ആണ് ഇവിടുത്തെ പ്രമുഖ വിദ്യാലയം.  സെന്റ് അഗസ്റ്റിൻസ് പള്ളി, ഹോളി ക്രോസ് കോൺവന്റ്, മസ്ജിദ് ഷഹാബ, മസ്ജിദ് അൽനൂർ എന്നിവ ഈ ഗ്രാമത്തിലെ പ്രമുഖ ആരാധനാലങ്ങളാആണ്. കാനറാ ബാങ്കിന്റെ ഒരു ശാഖയും വെറ്റിലപ്പാറയിൽ പ്രവർത്തിക്കുന്നു.

## വോളിബോൾ
കുടിയേറ്റഗ്രാമമായ വെറ്റിലപ്പാറയിൽ വോളിബോളിനു ഒരു പ്രത്യേക സ്ഥാനമുണ്ട്. ദേശീയ ബധിര വോളിയിൽ കേരളത്തിന്റെ ക്യാപ്റ്റനായ ആൽബിൻ സണ്ണിയും സംസ്ഥാന ജൂനിയർ ടീമിൽ കളിച്ച ആഷ്ബിൻ ആന്റോയും ഇവിടെനിന്നുള്ളവരാണ്. താമരശ്ശേരി ബിഷപ് റെമിജിയോസ് ഇഞ്ചനാനി തുടങ്ങിയവർ ഇവിടുത്തെ താരങ്ങൾ ആയിരുന്നു. 
## ഉരുൾപൊട്ടൽ
2018ലെ പ്രളയകാലത്ത് കാര്യമായ നാശനഷ്ടങ്ങൾ നേരിട്ട ഒരു ഗ്രാമമാണ് വെറ്റിലപ്പാറ. അരീക്കോട് ഗ്രാമത്തിലെ വെറ്റിലപ്പാറ ഓടക്കയം നെല്ലിയായി കോളനിയിൽ ആഗസ്റ്റ് 16നു പുലർച്ചെ നാലുമണിക്കുണ്ടായ ഉരുൾപൊട്ടലിൽ ഏഴ് പേർ മരണപ്പെട്ടിരുന്നു.
## അവലംബങ്ങൾ